title: Hillman Hunter

text: Vain Sunbeam-merkkisenä myytiin vuonna 1967 esiteltyä kaksiovista coupé-mallia, jonka nimenä oli Sunbeam Rapier tai Sunbeam Alpine. Sedania myytiin Sunbeam Hunter-, Minx-, Sceptre- ja Vogue-nimillä, farmarimalli oli ranskankielisissä maissa nimeltään Break de Chasse. Pohjois-Amerikkaan viedyn mallin nimenä oli Sunbeam Arrow.


title: Hillman Hunter

text: Auton ylellisin versio oli vuonna 1967 esitelty Humber Sceptre. Sen farmarimalli tuli myyntiin vasta vuonna 1974.


title: Hillman Hunter

text: Vuodesta 1967 lähtien Chrysler valmisti mallia Melbournessa, ja sitä myytiin Australian markkinoilla Hunterin lisäksi Hillman Arrow -nimisenä. Autosta esiteltiin paikallisille markkinoille myös urheilullisempi versio nimeltään Hillman Hustler.


title: Hillman Hunter

text: Etelä-Afrikassa mallin valmistus alkoi vuonna 1968 Hillman Vogue- ja Arrow-nimillä. Vuonna 1975 siellä alettiin valmistaa kaksiovista avolavamallia, joka sai nimen Dodge Husky.


title: Hillman Hunter

text: Vuonna 1976 auton merkiksi vaihdettiin Chrysler, ja kaikkiin malleihin tuli neljä pyöreää ajovaloa. Chrysler Europe myytiin ranskalaiselle PSA-konsernille vuonna 1978, ja Hunterin valmistus lopetettiin seuraavana vuonna.


title: Rainer Sopanen

text: Eino Rainer Sopanen (16. tammikuuta 1893 Savonlinna – 21. tammikuuta 1980) oli suomalainen toimittaja ja itsenäisyysaktivisti.


title: Rainer Sopanen

text: Sopanen pääsi ylioppilaaksi 1911. Hän oli Helsingin yliopiston ylioppilaskunnan kirjastossa amanuenssina 1915–1916 ja suoritti kirjastotutkinnon 1916. Tämän jälkeen Sopanen oli Helsingin yliopiston kirjastossa ylimääräisenä amanuenssina 1916–1918 ja Ylioppilaskunnan kirjastossa vt. kirjastonhoitajana 1919–1921 sekä vakinaisena kirjastonhoitajana 1922–1927. Sopanen toimi sitten ulkoasiainministeriössä apulaisarkistonhoitajana 1927–1933 ja sanomalehtijaoston päällikkönä 1930–1932. Hänet asetettiin lakkautuspalkalle arkistonhoitajan virasta 1933.


title: Rainer Sopanen

text: Sopanen oli mukana jääkäriliikkeessä. Hän osallistui liikkeen perustamiskokoukseen Ostrobotnian kassahuoneessa 20. marraskuuta 1914 ja hän kuului Ylioppilaiden keskuskomiteaan, joka käynnisti syksyllä 1914 jääkärien rekrytointia. Sopanen hoiti tiedusteluasioita, osallistui 1919 Viron vapaussotaan ja sai majurin arvon.


title: Rainer Sopanen

text: Sopanen oli vuodesta 1933 lähtien toimittajana Uusi Suomi-lehden ulkomaantoimituksessa. Hänet valittiin 1958 Suomen Sanomalehtimiesten liiton puheenjohtajaksi.


title: Luettelo videopelissä Grand Theft Auto V esiintyvistä kappaleista

text: "Grand Theft Auto V" on Rockstar Northin kehittämä ja Rockstar Gamesin vuonna 2013 julkaisema toimintaseikkailupeli. Muiden pelisarjan osien tapaan "Grand Theft Auto V" sisältää useita radiokanavia, jotka soittavat eri tyylilajien musiikkia aina kun pelaaja astuu johonkin pelin kulkuneuvoista. Pelissä on 15 musiikkikanavaa ja kaksi puheradiota. Lisäksi pelin Windows-versio sisältää muokattavan ”Self Radio” -radiokanavan.


text:
DJ: Lee ”Scratch” Perry
Tyylilaji: Reggae, dancehall ja dub
DJ: Keith Morris
Tyylilaji: Punk ja hardcore punk
DJ: DJ Camilo ja Don Cheto
Genre: Meksikolainen musiikki ja latinalaisamerikkalainen musiikki
DJ: Flying Lotus
Tyylilaji: IDM ja alternative hip hop
DJ: Kenny Loggins
Tyylilaji: Klassinen rock ja pop rock
DJ: Pam Grier
Tyylilaji: Klassinen soul ja disko
DJ: Cara Delevingne
Tyylilaji: Popmusiikki
DJ: Big Boy
Tyylilaji: Nykyaikainen hip hop ja rap


text:
DJ: Jesco White
Tyylilaji: Country ja rockabilly


text:
DJ: Soulwax
Tyylilaji: Elektroninen musiikki


text:
DJ: Bootsy Collins
Tyylilaji: Funk ja R&B


text:
DJ: Nate Williams ja Stephen Pope
Tyylilaji: Garage rock ja noise rock


text:
DJ: DJ Pooh
Tyylilaji: Hip hop ja gangsta rap


text:
DJ: Gilles Peterson
Tyylilaji: Lounge, chillwave, jazz-funk ja maailmanmusiikki


text:
DJ: The Alchemist ja Oh No
Tyylilaji: Hip hop, synthpop ja dancehall


title: Kristoffer Nordfeldt

text: Bo Kristoffer Nordfeldt (s. 23. kesäkuuta 1989 Tukholma, Ruotsi) on ruotsalainen jalkapalloilija, joka edustaa Valioliigassa pelaavaa Swansea Cityä. Hän on pelipaikaltaan maalivahti ja kuuluu myös Ruotsin maajoukkuetta.


title: Edgar Kennedy

text: Edgar Livingston Kennedy (26. huhtikuuta 1890 Monterey, Kalifornia – 9. marraskuuta 1948 Woodland Hills, Kalifornia) oli yhdysvaltalainen elokuvanäyttelijä ja -ohjaaja, joka tunnettiin rooleistaan komedioissa.


title: Edgar Kennedy

text: Kennedy aloitti uransa nyrkkeilijänä ja vaudeville-esiintyjänä ennen siirtymistään elokuviin. Hän esiintyi uransa aikana noin 300 elokuvassa, joista noin 100 oli pitkiä elokuvia. Vuodesta 1914 Kennedy työskenteli Mack Sennettille ja muun muassa esitti epäpätevää poliisia useissa varhaisissa Keystone Kops -elokuvissa. Siirryttyään vuonna 1928 tuottaja Hal Roachin leipiin hän esiintyi sivuosissa useissa Oliver Hardyn ja Stan Laurelin sekä Charley Chasen elokuvissa ja ohjasi niistä muutamia (mm. lyhyet mykkäelokuvat "Keitosta pähkinöihin" ja "Iloiset soittoniekat"). Hän oli pääosassa lyhyessä komediassa "A Pair of Tights" (1928). Eräs Kennedyn tunnetuimmista rooleista on pienehkö sivurooli huono-onnisena limonaadinmyyjänä Marx-veljesten elokuvassa "Neljä naurettavaa naapuria" (1933).


title: Edgar Kennedy

text: Vuodesta 1931 kuolemaansa asti Kennedy oli tähtenä RKO:n tuottamassa "The Average Man" -nimisessä lyhyiden tilannekomedioiden sarjassa, joita tehtiin kuusi vuodessa. Uransa myöhemmässä vaiheessa hän esitti sivurooleja muun muassa elokuvissa "San Franciscon maanjäristys" (1936), "Tähti on syttynyt" (1937), "Laulaen maihin" (1945), "Voi mikä keskiviikko" (1947) ja "Onko rouvani uskoton?" (1948). Hän kuoli 58-vuotiaana kurkkusyöpään. Kennedyn viimeiseksi elokuvaksi jäi Doris Day -musikaali "Jazzityttö", joka valmistui hänen kuolemansa jälkeen 1949.


title: Edgar Kennedy

text: Kennedyllä on oma tähti Hollywood Walk of Famella.


title: Edgar Kennedy

text: Kennedy tunnettiin lempinimellä ”slow burn”, sillä hän näytteli usein hahmoja, joille oli ominaista hidas suuttuminen ja pidätelty kiukku. Hänellä oli tapana näissä kohtauksissa hieroa tunnusomaisella tavallaan kämmentä kasvojaan vasten. Näissä kohtauksissa hän esitti usein omaan arvovaltaansa uskovaa poliisia. Tämän itseluottamus ei horjunut, vaikka vastapuoli piti häntä pilkkanaan.


title: Jesse Lehto

text: Jesse Lehto (s. 12. helmikuuta 1993) on suomalainen moukarinheittäjä. Hän edustaa Kaustisen Pohjan-Veikkoja.


title: Jesse Lehto

text: 14. kesäkuuta 2015 Lehto heitti Kruunupyyssä silloisen ennätyksensä 71,89 m, joka oli tuolloin kauden toiseksi paras suomalaistulos ja oikeutti kisapaikkaan Tallinnan alle 23-vuotiaiden EM-kisoihin. EM-finaalissa hän oli seitsemäs tuloksella 70,05 m.


title: Jesse Lehto

text: Kalevan kisoissa Lehto voitti SM-pronssia vuonna 2015 tuloksella 69,75 m ja vuonna 2016 ennätyksellään 73,09.


Hoboksarin mongolien autonominen piirikunta (, ) on Kiinaan kuuluvan Xinjiangin autonomisen alueen pohjoisosassa sijaitseva mongolien autonominen piirikunta. Hallinnollisesti se kuuluu Ilin kazakkien autonomiseen prefektuuriin kuuluvaan Tachengin prefektuuriin. Vuonna 2010 piirikunnalla oli 62 100 asuaksta.


title: Hoboksarin mongolien autonominen piirikunta

text: Hoboksarin piirikunta kattaa 28 784 km² kokoisen alueen. Alue on Kazakstanin rajalta sisämaan Gurbartünggütin aavikolle virtaavan Hobok-nimisen joen laaksoa. Alue koostuu suurimmaksi osaksi tasangosta ja aavikosta.


text: Qing-dynastian aikana alueen mongolit järjestettiin hallinnollisesti lippukuntiin. Hoboksarin lippukunnat kuuluivat Ünen-Süzügtün liittoon. Mongolit paimensivat karjaa ja vuonna 1942 Hoboksarissa oli arviolta 500 000 karjaeläintä. Kazakkien johtama Ilin alueen kansannousu tiputti eläinten määrän vuoteen 1949 mennessä 90 000:n. Kiinan sisällissodan myötä kommunistien Kansan vapautusarmeija valloitti Xinjiangin vuonna 1949 ja vuonna 1954 Hoboksarista tehtiin autonominen piirikunta. Vielä tuolloin mongolit muodostivat 58 % piirikunnan väestöstä. Karjaeläinen määrä alueella lisääntyi vuoteen 1957 mennessä lukemaan 269 244. Kolhoositilojen perustaminen ja paimentolaisuuden kitkeminen hidastivat karjan määrän kasvua vuodesta 1958 eteenpäin ja määrät pysyivät suurin piirtein samoina vuoteen 1979 saakka. Vuonna 1999 karjaeläimiä oli 442 500 ja ne tuottivat 4 700 metristä tonnia lihaa, 5 597 tonnia maitotuotteita, 588 tonnia villaa ja 16,75 tonnia vuohenkarvaa.


text: Vuonna 2010 piirikunnan alueella oli 62 100 asukasta. Vuonna 1999 asukkaita oli 50 942 ja heistä 16 349 tai 32,2 % oli mongoleja. Alueen mongolit ovat oiraatteja eli länsimongoleja. Muita etnisiä ryhmiä olivat kazakit (28 %) ja hiljattain alueelle muuttaneet han-kiinalaiset (37 %). Mongolien suhteelisen määrän väheneminen selittyy han-kiinalaisten muuttajien tulosta ja kazakkien korkeammasta syntyvyydestä.


title: Erkan Zengin

text: Erkan Zengin (s. 5. elokuuta 1985 Kulu) on turkkilais-ruotsalainen jalkapalloilija. Pelipaikaltaan hän on vasen laitalinkki. Zengin edustaa Turkin Superliigassa pelaavaa Trabzonsporia.


title: Erkan Zengin

text: Zengin edusti juniorina Norsborgs IF:ää ja Hammarby IF:ää. Miesten tasolla hänen ensimmäinen joukkueensa oli Hammarby IF:n juniorijoukkueistaan yli-ikäisiksi kasvaneille pelaajilleen perustama Hammarby TFF. Sieltä Zengin nousi edustusjoukkueeseen, jossa pelasi ensimmäisen ottelunsa Ruotsin pääsarjassa Allsvenskanissa kaudella 2004. Yhteensä Zengin pelasi seurassa 92 pääsarjaottelua kausina 2004–2008. Tammikuussa 2009 Hammarby IF lainasi hänet Turkin Superliigassa pelaavaan Beşiktaşiin. Zengin pelasi kevään aikana kaksi sarjaottelua ja oli voittamassa sekä Turkin-mestaruutta että Turkin cupia. Heinäkuussa 2009 Beşiktaş hankki hänet pysyvästi 400 000 euron siirtosummalla.


title: Erkan Zengin

text: Kaudella 2009–2010 Zengin ei pelannut Beşiktaşissa ainuttakaan sarjaottelua. Hänet lainattiin tammikuussa 2010 samassa sarjassa pelaavaan Eskişehirsporiin. Siellä Zengin pelasi kevätkauden aikana 12 sarjaottelua. Heinäkuussa 2010 hän siirtyi seuraan pysyvästi ilmaisella siirrolla. Zengin kuului seuran runkopelaajiin seuraavien neljän ja puolen kauden ajan pelaten niiden aikana 133 Superliigan ottelua. Tammikuussa 2015 hän vaihtoi jälleen seuraa Superliigan sisällä, kun Trabzonspor hankki hänet 2,25 miljoonan euron siirtosummalla. Siellä Zengin pelasi loppukauden aikana 15 liigaottelua.


title: Erkan Zengin

text: Zengin kuului Turkin maajoukkuerinkiin alle 15-, alle 18- ja alle 19-vuotiaissa, mutta alle 21-vuotiaissa hän siirtyi edustamaan Ruotsia. Hän teki ensiesiintymisensä Ruotsin A-maajoukkueessa 26. maaliskuuta 2013, kun joukkue pelasi maalittoman ystävyysottelun Slovakiaa vastaan. Ensimmäisen A-maajoukkuemaalinsa hän teki 8. syyskuuta 2014, kun Ruotsi pelasi vieraissa 1–1-tasapelin Itävaltaa vastaan EM-kilpailujen 2016 karsinnoissa.


title: Erkan Zengin

text: Beşiktaş


title: Erkylä

text: Erkylä on Hausjärven kylä, jossa sijaitsee muun muassa Erkylän kartano. Siellä oli myös 1958-2015 korkea teräsbetoninen Erkylän linkkitorni. Suomen sisällissodan aikana 21. huhtikuuta 1918 kylässä käytiin saksalaisten ja punakaartin välinen Erkylän taistelu.


title: Erkylä

text: Vuosina 1976–1983 Hyvinkään taiteilijaseura järjesti Erkylässä kuvataiteen kesätapahtumaa nimeltä Erkylän Ometta. Ometta on vanhaa suomen kieltä ja tarkoittaa navettaa.


title: Chauffayer

text: Chauffayer on kunta Kaakkois-Ranskassa Hautes-Alpesin departementissa Provence-Alpes-Côte d’Azurin alueella. Kunnassa oleva 1700-luvulla rakennettu kartano "château des Herbeys" toimii nykyään hotellina.


title: Le Glaizil

text: Le Glaizil on kunta Kaakkois-Ranskassa Hautes-Alpesin departementissa Provence-Alpes-Côte d’Azurin alueella. Kunnan nähtävyys on Lesdiguières’n linnan rauniot. Lesdiguières’n herttua François de Bonne rakennutti linnan vuonna 1580. Savoijin herttuan joukot tuhosivat linnan vuonna 1692.


title: Walter Neusel

text: Walter Neusel (25. marraskuuta 1907 Bochum – 3. lokakuuta 1964 Berliini) oli saksalainen nyrkkeilijä, jonka ammattilaisura ajoittui vuosille 1930–1950. Urallaan hän otteli raskaansarjan ammattinyrkkeilyn Euroopan mestaruustittelistä ja aikanaan maailmanmestaruuden saavuttaneita Max Schmelingiä ja Primo Carneraa vastaan.


title: Walter Neusel

text: Walter Neusel aloitti nyrkkeilyn vuonna 1927. Vuonna 1929 hänestä tuli Saksan amatöörinyrkkeilyn amatöörimestari voitettuaan muun muassa myöhemmin kuuluisaksi tulleen kilpakumppaninsa bonnilaisen Adolf Heuserin.


title: Walter Neusel

text: Neusel aloitti ammattilaisuransa maaliskuussa 1930. Hän saavutti pääosin voittoja nyrkkeillessään kotimaassaan Saksassa. Helmikuussa 1932 hän siirtyi nyrkkeilemään Ranskaan ja vähän myöhemmin Englantiin. Voitokkaiden otteluiden jälkeen hän kohtasi Brysselissä helmikuussa 1933 belgialaisen Pierre Charlesin, jolle hän hävisi pistein. Marraskuusta 1933 alkaen aina toukokuuhun 1934 asti hän otteli Yhdysvalloissa pääosin New Yorkin Madison Square Gardenissa voitokkaasti viimeisimpänä Yhdysvaltain Tommy Loughranin, joka oli siihen aikaan The Ringin listan 10 parhaan joukossa ja oli juuri otellut tappiolliset raskaan sarjan MM-ottelun Primo Carneraa vastaan.


title: Walter Neusel

text: Sen jälkeen Neusel palasi Eurooppaan ja otteli elokuussa 1934 Hampurissa suurottelun maanmiestään Max Schmelingiä vastaan peräti 102 000 katsojan läsnä ollessa. Ottelu päättyi Neuselin tappioon 9. erässä keskeytykseen. Tappiollisen Schmeling-ottelun jälkeen Neusel otteli Englannissa. Vastustaja on Brittiläisen imperiumin raskaansarjan mestari Jack Petersen, jota vastaan Neusel otteli helmikuussa ja kesäkuussa 1936. Jälkimmäisellä kerralla Lontoon Wembleyllä oli yleisöä katsomossa 60 000. Molemmat ottelut päättyivät Neuselin voittoon keskeytyksellä ennen täyttä aikaa. Marraskuussa 1935 Neusel palasi jälleen New Yorkin Madison Square Gardeniin vastustajanaan Italian Primo Carnera – Neuselia 30 kiloa painavampi ja 10 senttimetriä pitempi entinen raskaansarjan maailmanmestari. Ottelu päättyi Neuselin tappioon keskeytyksellä 4. erässä. Sen jälkeen hän palasi ottelemaan Englantiin, jossa voitokkaiden otteluiden lisäksi koki tyrmäystappion Brittiläisen imperiumin silloiselle mestarille, walesilaiselle Tommy Farrille 3. erässä.


title: Walter Neusel

text: Vuodesta 1938 Neuselin otteli melkeinpä pelkästään Saksassa. Syyskuussa 1938 hän otteli Saksan itävaltalaista Heinz Lazekia vastaan raskaansarjan Euroopan mestaruudesta Wienissä, mutta koki pistetappion. Marraskuussa hän asettui kehässä Saksan raskaansarjan mestaruusotteluun vastustajanaan Arno Kölblin, jonka hän voitti pistein. Neusel puolusti Saksan mestaruuttaan marraskuussa 1940 vastustajanaan EM:n menettänyttä Heinz Lazekia vastaan ja koki jälleen pistetappion hänelle ja samalla Saksan mestaruuden menetyksen.


title: Walter Neusel

text: Vaikka oli sota-aika, ammattinyrkkeilyn ottelut jatkuivat. Neusel otteli sodan aikana aina syyskuuhun 1942 asti kaikkiaan yhdeksän ottelua. Vastaan asettui tammikuussa 1941 amatööriaikojen vastustaja ja vuoden 1939 raskaansarjan Euroopan mestari Adolf Heuser, jonka hän voitti keskeytyksellä 9. erässä. Heuser tuli vastustajaksi vielä kaksi kertaa vuonna 1942, Lazek kerran ja Ruotsin tuleva Euroopan mestari Olle Tandberg vastustajana toukokuussa 1942. Osa näistä otteluista tapahtui Saksan ulkopuolella esim. miehitetyssä Ranskassa Pariisissa.


title: Walter Neusel

text: Maailmansodan päättymisen jälkeen Neusel joutui jatkamaan uraansa toimeentulonsa takia. Neusel otteli Saksan raskaansarjan mestaruudesta nousevaa kykyä Hein ten Hoffia vastaan kolme kertaa, mutta koki ensimmäisellä kerralla elokuussa 1946 pistehäviön, lokakuussa 1947 tyrmäyksen 7. erässä ja syyskuussa 1949 uransa toiseksi viimeisessä ottelussa ratkaisemattoman. Toukokuussa 1948 vastustajaksi tuli toukokuussa 1948 entinen suuruus Max Schmeling eli 14 vuotta Hampurissa käydyn suurottelun jälkeen. Tällä kertaa Neusel otti pistevoiton Schmelingistä. Viimeisen ottelun Neusel nyrkkeili maaliskuussa 1950 saksalaista Conny Ruxia vastaan, mutta koki tyrmäystappion.


title: Walter Neusel

text: Walter Neuselilla oli Berliinissä oma majatalo, jolla oli oman lempinimensä "Vaalea Tiikeri" pohjalta ”Kohti vaaleaa tiikeriä” (saks. "Zum blonden Tiger"). Neuselin elämä päättyi lokakuussa 1964 56 vuoden iässä. Samaan aikaan oli käynnissä Tokion kesäolympialaiset. Niissä oli osanottajana hänen poikansa Peter Saksan soudun perämiehellisen nelosen joukkueessa voittaen olympiakultaa 12 päivää isänsä kuoleman jälkeen.


title: Subein mongolien autonominen piirikunta

text: Subein mongolien autonominen piirikunta () on Kiinan Gansun maakunnassa sijaitseva mongolien autonominen piirikunta. Hallinnollisesti se kuuluu Jiuquanin prefektuuritason kaupunkiin. Vuonna 2010 piirikunnalla oli 14 979 asuaksta.


title: Subein mongolien autonominen piirikunta

text: Subein piirikunta kattaa 69 273 km² kokoisen alueen. Alue käsittää kaksi toisistaan kokonaan erillään olevaa aluetta. Eteläisellä alueella sijaitsee piirikunnan keskus Dangchengwan. Eteläinen alue on Tiibetin ylängöltä aavikolle lähellä Dunhuangia virtaavan Danghejoen laaksoa. Pohjoinen alue käsittää pääosin aavikkoa Mazong Shan-vuorelta Mongolian vastaiselle rajalle saakka. Tämä pohjoinen alue erottaa toisistaan Xinjiangin ja Sisä-Mongolian autonomiset alueet.


title: Subein mongolien autonominen piirikunta

text: Subein mongolit ovat pääosin ylämongoleja, joita muutti alueelle Körlög Beilen ja Körlög Jasagin lippukuntien alueelta Haixin pohjoispuolelta vuosien 1766 ja 1897 välillä. Muuttajat pakenivat hui-kiinalaisia ja tiibetiläisiä. He asuttivat aluksi Sertengin (nykyinen Aksayn kazakkien autonominen piirikunta) ja Danghen laaksot. Vuonna 1926 alueelle muutti mongoleja myös Xinjiangin Bayangolin ja Khobogsairin alueilta. Vuoteen 1940 mennessä Subein alueella oli 599 perhetaloutta ja heillä oli 250 000 karjaeläintä. Subein pohjoisalue pysyi pitkään asumattomana. Vuosien 1940-41 väillä mongolien ja kazakkien kesken käytiin yhteenottoja ja mongolit menettivät suuren osan karjastaan-. Järjestys palautui alueelle vasta vuonna 1949, kun Kansan vapautusarmeija valloitti alueen Kiinan sisällissodan yhteydessä. Kun Subein autonominen piirikunta perustettiin 29. heinäkuuta 1950 alueella oli vain 268 mongolien perhetaloutta ja 20 724 karjaeläintä. Vuonna 1953 Sertengin alue annettiin kazakkien autonomiselle piirikunnalle.


title: Subein mongolien autonominen piirikunta

text: Vuonna 2010 piirikunnan alueella oli 14 979 asukasta. Vuonna 1999 asukkaita oli 11 215 ja heistä 4 219 tai 38 % oli mongoleja.


title: Kepler-452b

text: Kepler-452b on Kepler-452-tähteä kiertävä eksoplaneetta Joutsenen tähdistössä. Sen keskustähti Kepler-452 sijaitsee noin 1400 valovuoden päässä Maasta. Keskustähti muistuttaa paljon Aurinkoa, mutta on tätä suurempi ja vanhempi. Planeetta kiertää keskustähteään melko tarkkaan Maata vastaavalla etäisyydellä. Planeetan vuosi kestää 385 Maan päivää, kun taas Maalla 365 päivää. Planeetta on luultavasti Maata 1,6 kertaa suurempi supermaapallo. NASA julkisti tiedon planeetan löydöstä 23. heinäkuuta 2015.


title: Kepler-452b

text: Keskustähden spektriluokka on G2, niin kuin Auringonkin. Tähti on 1,04 Auringon massainen ja 20 % Aurinkoa kirkkaampi. Tähden säde on 1,1 Auringon sädettä, ja sen ikä on arviolta 6 miljardia vuotta. Tällöin se olisi noin 1,5 miljardia vuotta Aurinkoa vanhempi.


title: Kepler-452b

text: Planeetan etäisyys keskustähdestään on 1,05 AU ja kiertoaika 385 päivää. Keskustähti on Aurinkoa hieman kirkkaampi, ja planeetta kiertää melko keskellä elinkelpoista vyöhykettä.


title: Kepler-452b

text: Monia planeetan fyysisiä ominaisuuksia ei tunneta.


title: Kepler-452b

text: Planeetan arvioitu tasapainopintalämpötila noin 265 K. Auringon säteily ilmakehän yläosassa on noin 1,10 kertaa niin paljon kuin Maan.


title: Kepler-452b

text: Planeetta on luultavasti maapalloa suurempi ja vanhempi supermaapallo.


title: Kepler-452b

text:
Kepler-452b:n pinta voi olla Maan tyyppinen, tai kokonaan veden peitossa, tai kaasua.
Planeetan säde on noin 1,6 Maan sädettä ja massa noin 5 Maan massaa. Niinpä painovoima planeetan pinnalla on keskimäärin 1,9 g (Maan painovoimaa), virherajat huomioon ottaen 1 g - 3,6 g.


title: Kepler-452b

text: Planeetan tiheys on keskimäärin 10 g/cm3, rajoissa 6 - 24,6 g/cm3.


title: Kepler-452b

text: Jos planeetta muistuttaa Maata, sillä on mahdollisesti myös useita aktiivisia tulivuoria, Maata suuremman massan ja tiheyden takia.


title: Kepler-452b

text: Planeetalla saattaa olla paksu kaasukehä ja tiheä pilvipeite.


title: Kepler-452b

text:
Planeetassa on joitain Maan tyyppisiä fyysisiä piirteitä. Ei osata sanoa, onko planeetta sopiva elämälle tai onko se asuttava. Ei tiedetä esimerkiksi, että onko planeetalla vettä tai sopivaa kaasukehää.
Parhaassakaan tapauksessa se ei ole välttämättä Maan kaltaiselle elämälle yhtä hyvä. Mahdollinen paksu kaasukehä saattaa olla ongelma.
Ihminen saattaa voida sopeutua elämään planeetan raskaassa 1,9 g painovoimassa, vaikka se olisi alussa vaikeaa. Tosin planeetta sijaitsee niin kaukana, että nykyteknologialla sinne kestäisi kulkea miljoonia vuosia.


title: K. J. Kalliala

text: Kaarlo Julius Kalliala (sukunimi vuoteen 1906 "Bergroth"; 20. syyskuuta 1891 Veteli – 26. kesäkuuta 1970 Helsinki) oli suomalainen Säästöpankkien Keskus-Osake-Pankin (SKOP) pääjohtaja ja itsenäisyysaktivisti.


title: K. J. Kalliala

text: Kallialan vanhemmat olivat Ähtärin kirkkoherra, rovasti Julius Bergroth (1849–1914) ja Julia Nannv Sofia Bähr (1851–1931). Hän pääsi ylioppilaaksi 1909 ja valmistui filosofian kandidaatiksi 1914 ja maisteriksi 1919.


title: K. J. Kalliala

text: Kalliala oli SOK:n tilasto-osaston esimiehenä 1916–1918, Suomen Pankin tilasto-osaston esimiehenä 1919–1925 ja Säästöpankkien Keskus-Osake-Pankin johtokunnan jäsenenä vuodesta 1925 alkaen sekä pääjohtajana 1950–1956. Hän oli eduskunnan pankkivaliokunnan sihteerinä 1930–1940.


title: K. J. Kalliala

text: Kalliala oli mukana jääkäriliikkeessä. Hän osallistui liikkeen perustamiskokoukseen Ostrobotnian kassahuoneessa 20. marraskuuta 1914 ja hän kuului jääkäriliikkeen keskuskomiteaan.


title: K. J. Kalliala

text: Kalliala oli Eteläpohjalaisen osakunnan kuraattorina 1916–1918 ja Helsingin yliopiston ylioppilaskunnan puheenjohtajana 1918. Hän oli muun muassa Yleisradion hallintoneuvoston jäsenenä 1927–1933, Kansantaloudellisen yhdistyksen esimiehenä 1939–1940, Suomen Säästöpankkiliiton johtokunnan puheenjohtajana 1939–1946, Kansainvälisen säästöpankkijärjestön johtokunnan jäsenenä vuodesta 1950 ja kokoomuspuolueen valtuuskunnan jäsenenä 1935–1938.


title: K. J. Kalliala

text: Kalliala oli naimisissa vuodesta 1916 arkkitehti Hanna-Liisa Nohrströmin kanssa. Kaarlo Julius Kalliala on Turun arkkihiippakunnan piispan Kaarlo Kallialan isoisä.


title: AirAsia X

text: AirAsia X on malesialainen, pitkän ja keskipitkän matkan lentoja lentävä halpalentoyhtiö. Se on osa AirAsia Groupia. AirAsia X aloitti toimintansa 2. marraskuuta 2007.


title: AirAsia X

text: Heinäkuussa 2015:


title: AirAsia X

text: AirAsia X solmi Airbusin kanssa 18. joulukuuta 2013 sopimuksen 25 uuden Airbus A330-300:n ostosta. Kauppa, jonka arvo listahinnoilla oli noin 6 miljardia dollaria, oli Airbusin mukaan suurin yksittäinen konekauppa A330:sta. AirAsia X:llä oli jo aiemmin tilaus 26 vastaavasta lentokoneesta ja se vuokrasi lisäksi International Lease Finance Corporationilta kuusi samanlaista A330-konetta. Pitkille reiteille optimoitujen koneiden toimitukset oli suunniteltu alkamaan vuonna 2015.


title: Koivuniemi (Tunkua)

text: Koivuniemi () on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Tungutjärveen yhteydessä olevan Koivujärven länsirannalla 25 kilometriä Tunkuasta länteen.


title: Koivuniemi (Tunkua)

text: Suikujärven pogostaan kuulunut Koivuniemen kylä mainitaan ensimmäisen kerran 1500-luvun lopun verokirjoissa. 1900-luvun alussa se kuului Tunkuan volostiin ja Voijärven seurakuntaan. Vuonna 1905 Koivuniemessä oli 30 taloa ja 159 asukasta. Kylässä oli tsasouna ja vuonna 1907 perustettu koulu. Lähellä sijaitsevassa Lukinsaaressa oli 1600-luvun lopulla vanhauskoisten erakkola, jonka hengellisenä johtajana toimi Solovetskin luostarin munkki Pimen. Vuonna 1687 saarelle Paatenesta ja muista paikoista kerääntyneet vanhauskoiset tekivät polttoitsemurhan, jossa kuoli tuhat ihmistä.


title: Koivuniemi (Tunkua)

text: Neuvostoaikana perustettiin Tunkuan piiriin kuulunut Koivuniemen kyläneuvosto. Vuonna 1933 sen seitsemässä kylässä oli 500 asukasta, joista lähes kaikki olivat karjalaisia. Koivuniemen lisäksi kyläneuvostoon kuuluivat Kompakka (ven. "Kompakovo"), Kuikkavaara ("Kuikovaraka"), Lukinsaari ("Lukin Ostrov"), Markkisenvaara ("Markova Gora"), Niemi ("Navolok") ja Viiru ("Virnavolok").


title: Koivuniemi (Tunkua)

text: Talvisodan alettua seudun asukkaat evakuoitiin Komin tasavaltaan ja Siperiaan. Sodan aikana neuvostosotilaat polttivat kylien rakennukset partisaanien tukikohtana toiminutta Koivuniemeä lukuun ottamatta. Sodan jälkeen Tunkuan kyläneuvostoon kuulunut Koivuniemi oli seudun ainoa jäljellä ollut asutus. Se lakkautettiin vuonna 1962 Tungutjärven pintaa nostettaessa.


title: Koivuniemi (Tunkua)

text: Koivuniemen lähistöltä on löydetty lukuisia kivikautisia asuinpaikkoja. Kylästä olivat kotoisin Petroskoin suomalaisen teatterin näyttelijä Aleksandr Štšelin sekä Itä-Karjalan kansannousun johtaja Vaseli Levonen alias Ukki Väinämöinen.


title: Body Count

text: Body Count on yhdysvaltalainen thrash metal yhtye, joka on perustettu vuonna 1990 Los Angelesissa. Sen laulajana toimii Ice-T, joka oli mukana perustamassa yhtyettä kitaristi Ernie C:n kanssa. Ice-T on yhtyeessä laulaja ja kirjoittaa sanoitukset useimpiin kappaleisiin. Kitaristi Ernie C on vastannut sävellyksestä. Yhtyeen vuonna 1992 julkaistu ensimmäinen albumi on nimeltään "Body Count". Yhtyeen viimeisin albumi "Bloodlust" ilmestyi vuonna 2017.


Kekkosen takapiru: Kaarlo Hillilän uskomaton elämä on Timo J. Tuikan kirjoittama ja Otavan vuonna 2011 kustantama tietokirja. Kirja kertoo Kaarlo Hillilän elämästä. Hillilä oli vuosina 1902–1965 elänyt poliitikko, maaherra, kauppalanjohtaja, sisäministeri ja Kansaneläkelaitoksen pääjohtaja.


title: Väinö Puhakka

text: Väinö Puhakka (29. syyskuuta 1887 Jääski – 27. huhtikuuta 1918 Viipuri) oli suomalainen filosofian maisteri ja itsenäisyysaktivisti.


title: Väinö Puhakka

text: Puhakka oli mukana jääkäriliikkeessä ja hän kuului jääkäriliikkeen keskuskomiteaan ollessaan Viipurilaisen osakunnan kuraattorina.


title: Väinö Puhakka

text: Puhakka toimi vuonna 1917 perustetun Karjalan Kansalaisliiton sihteerinä ja Suomen sisällissodan alkuvaiheissa hänet vangittiin Viipurissa 31. tammikuuta 1918 yhdessä liiton kanslian henkilökunnan kanssa. Hänet surmattiin huhtikuun lopulla 1918 Viipurin lääninvankilan joukkomurhan yhteydessä. Puhakka haudattiin Jääsken hautausmaalle.


title: J. W. Snellman

text: Johan Wilhelm Kristian Snellman (10. elokuuta 1888 Viipuri – 6. kesäkuuta 1968 Lahti) oli suomalainen jääkärimajuri ja toimitusjohtaja. Hän oli Johan Vilhelm Snellmanin pojanpoika.


title: J. W. Snellman

text: Snellmanin vanhemmat olivat senaattori Anders Henrik Snellman (1848–1911) ja Anna Maria Alfthan (1850–1930). Hän oli naimisissa Rakel Rebecca Sahlbergin (1902–1976) kanssa.


title: J. W. Snellman

text: Snellman pääsi ylioppilaaksi 1906 ja valmistui filosofian kandidaatiksi 1908. Hän teki opintomatkat Englantiin 1910 ja 1911. Snellman oli mukana jääkäriliikkeessä, ja hän kuului syksyllä 1914 Ylioppilaiden keskuskomiteaan, joka oli käynnistämässä jääkärien rekrytointia. Hän oli liikkeen Lockstedtin leirillä ja Tukholmassa vuosina 1915–1918. Suomen sisällissodan aikana Snellman oli pataljoonan päällikkö Hjalmarsonin ryhmässä, ja hän palveli myös valkoisten päämajassa ja yliesikunnassa. Sodan jälkeen Snellman oli 1919 Tornion rajakomendanttina.


title: J. W. Snellman

text: Snellman oli Suomen lankarullatehdasyhdistyksen toimitusjohtaja 1923–1927, Joh. Parviaisen Tehtaat Oy:n toimitusjohtaja 1928–1930, H. Saastamoinen Ltd. oy:n ja H. Saastamoinen ja pojat oy:n johtokunnan jäsen 1930–1937, Oy Suolahden tehtaat Ab:n toimitusjohtaja 1938–1942 sekä vuodesta 1942 alkaen Suomen vaneriteollisuusyhdistyksen asiamies.


title: Osuuskauppa PeeÄssä

text: Osuuskauppa PeeÄssä (PeeÄssä) on S-ryhmään kuuluva osuuskunta. Se syntyi vuonna 1991, kun "Osuuskauppa Koljonvirta" ja "Kuopion Osuuskauppa" yhdistyivät. Osuuskunnan toiminta-alue on Pohjois-Savo (paitsi Jukolan Osuuskaupan alueeseen kuuluva Rautavaara) sekä Etelä-Savon Heinävesi ja Pohjois-Pohjanmaan Pyhäjärvi. Toiminta-alue laajeni kattamaan koko Pohjois-Savon vuonna 2011, kun Vesannon, Tervon ja Karttulan alueella toiminut Vesannon Osuuskauppa liittyi PeeÄsään.


title: Osuuskauppa PeeÄssä

text: Osuuskauppa on alueellisesti suuri työllistäjä. Yksistään Kuopiossa osuuskauppa työllisti vuonna 2011 yhteensä 945 henkeä, jolla henkilöstömäärällä se oli tuolloin Kuopion neljänneksi suurin työllistäjä.


title: Osuuskauppa PeeÄssä

text: PeeÄssä harjoittaa toimialueellaan vähittäis-, majoitus- ja ravitsemiskauppaa sekä liikennemyymälä- ja polttonestekauppaa. Näistä päivittäistavarakauppa muodostaa valtaosan (64,2 % vuonna 2016) osuuskaupan liikevaihdosta.


title: Osuuskauppa PeeÄssä

text: Osuuskauppa PeeÄssän toimipaikkaverkoston rungon muodostavat sen 3 Prisma-hypermarkettia (Kuopiossa, Iisalmessa ja Varkaudessa), 20 S-market-myymälää ja 22 Salea. Lisäksi PeeÄssä omistaa Kuopion Sokoksen, 3 Sokos Emotion -myymälää sekä Nina ja Henri- ja Kodin Terra -myymälät Kuopiossa.


title: Osuuskauppa PeeÄssä

text: Hotelli- ja ravintolatoimintaa PeeÄssä harjoittaa 3 yksikössä ja lisäksi 11 erillisessä ravintolatoimipaikassa. Polttonesteitä myydään ABC-ketjun nimellä 6 liikennemyymälässä ja 18 kylmäasemalla. Kuopiossa sijaitseva Pitkälahden ABC-asema on ollut myynniltään useana vuonna koko ketjun suurin ja palvellut vuosittain jopa viittä miljoonaa asiakasta.


title: Osuuskauppa PeeÄssä

text: Osuuskauppa toimittaa myös lämmitysöljyä PeeÄssän Öljypalvelun kautta.


title: Osuuskauppa PeeÄssä

text: Kuopion viinijuhlat on järjestetty vuosittain Kuopion matkustajasatamassa vuodesta 1997 ja PeeÄssä on ollut juhlien järjestäjänä vuodesta 2002.


title: Kerma (suure)

text: Kerma (lyhennesana, ; tunnus "K") on säteilyenergian muuntumiseen liittyvä fysikaalinen suure. Se kuvaa varauksettomien hiukkasten (kuten fotonien ja neutronien) sekundaarihiukkasiin luovuttamaa liike-energiaa väliaineen massayksikköä kohti.


title: Kerma (suure)

text: Jos säteilykentän varauksettomat hiukkaset aiheuttavat "m":n suuruisessa massassa vuorovaikutuksia siten, että syntyneiden sekundaarihiukkasten yhteensä saama liike-energia on "E", niin tätä kuvaava kerma on "K = E/m". Kermaan ei lasketa sitä energiaa, joka kului sekundaarihiukkasten irrottamiseen (sidosenergian purkamiseen).


title: Kerma (suure)

text: Kerman yksikkö on joule kilogrammaa kohti (J/kg), jolla on myös erityisnimi gray (tunnus Gy). Yksikkö on sama kuin absorboituneella annoksella.


title: Kerma (suure)

text: Kerma aikayksikköä kohti on nimeltään "kermanopeus" (yksikkö esimerkiksi Gy/s tai Gy/min).


title: Huippujengi

text: Huippujengi on MTV3-kanavalla keväällä 2016 esitetty tositelevisiosarja, jossa kahdeksan julkisuuden henkilöä lähtivät kiipeämään Perussa sijaitsevan Tocllaraju-vuoren huipulle. Andien vuoristoon kuuluva huippu on 6 030 metriä korkea. Ohjelmassa kilpailtiin siitä, kuka kilpailijoista saa ensimmäisenä iskettyä hakkunsa vuoren jäiselle huipulle. Ohjelma kuvattiin elokuussa 2015. Ohjelmaa juonsi Jukka Hildén.


title: Huippujengi

text: Suomalaisen Rabbit Filmsin luoma formaatti myytiin syksyllä 2017 YouTube Red -suoratoistopalvelulle, jolloin formaatin pohjalta luotiin uusi kansainvälinen sarja nimeltä Ultimate Expedition, jossa on mukana 10 YouTube-esiintyjää eripuolilta maailmaa. Ultimate Expeditionin esittäminen alkoi YouTubessa tammikuussa 2018.


title: Huippujengi

text: Ohjelmassa kilpailivat Antti Reini, Janne Niinimaa, Minna Parikka, Leena Harkimo, Antti Luusuaniemi, Cristal Snow, Lola Wallinkoski sekä Tuija Pehkonen.


title: Huippujengi

text: Kilpailijoita ohjeisti retkikunta, jonka johtajana toimi Mikko Vermas. Vermaksen tiimiin kuuluivat Antti Inkinen (koulutus- ja varustevastaava), Heikki Karinen (retkikunnan lääkäri), Juha Marttila (kouluttaja, retkikunnan varajohtaja), Arri Leino (kouluttaja), Tomi Myllys (kouluttaja) sekä Juha Ohtonen (kouluttaja).


title: Huippujengi

text: Yksikään kilpailijoista ei lopulta päässyt etenemään Tocllarajun huipulle. Finaalissa kilpailijat Antti Reini ja Leena Harkimo. Reini joutui luovuttamaan kisan noin kahden tunnin kuluttua matkan alettua kohti huippua, sillä hän sai pahoja vatsakramppeja. Harkimo pystyi etenemään 5 850 metrin korkeuteen, mutta vuorella vallinnut myrsky yltyi liian kovaksi ja Harkimo totesi tuulen koituneen hänelle ylivoimaiseksi.Retkikunta arvioi kilpailijoiden kehitystä ja soveltuvuutta vuorelle kiipeämiseen ja pudottavat matkan edetessä kilpailijoita kilpailusta.


title: Mr. Goodliving

text: Mr. Goodliving Ltd. oli suomalainen mobiilipelejä kehittänyt yritys, jonka päämaja sijaitsi Helsingissä. Se perustettiin vuonna 1999, ja RealNetworks hankki sen omistukseensa 6. toukokuuta 2005. Kauppahinta oli 15 miljoonaa dollaria. Ilman etukäteisvaroitusta RealNetworks ilmoitti 9. helmikuuta 2011 sulkevansa Mr. Goodlivingin. Pelitalon sulkemisen myötä 44 työntekijää irtisanottiin.


title: Mr. Goodliving

text: Mr. Goodliving tunnettiin muun muassa "Playman Sports" -urheilupelisarjasta ja "Trivial Pursuit" -lautapelin mobiilipeliversiosta.


title: Mr. Goodliving

text: Mr. Goodliving viimeiseksi peliksi jäi "Bad Air Day" (2011).


title: Mr. Goodliving

text: "Catcha Mouse" sai 9/10 PocketGamer arvostelussa.


title: Mr. Goodliving

text: "Collapse" sai 8/10 PocketGamer arvostelussa.


title: Mr. Goodliving

text: "Collapse! Holiday Edition" sai 8/10 PocketGamer arvostelussa.


title: Mr. Goodliving

text: "MTV Cribs: DJ Mansion" sai 5/10 PocketGamer arvostelussa.


title: Mr. Goodliving

text: "NCIS" sai 6/10 PocketGamer arvostelussa.


title: Mr. Goodliving

text: "Pile Up! Candymania" sai 7/10 PocketGamer arvostelussa.


title: Mr. Goodliving

text: "Playman Winter Games" sai 7/10 PocketGamer arvostelussa.


title: Mr. Goodliving

text: "Scrabble Remix" sai 7/10 PocketGamer arvostelussa.


title: Mr. Goodliving

text: "The A-Team" sai 5/10 PocketGamer arvostelussa.


title: Mr. Goodliving

text: "Vancouver 2010" sai 9/10 PocketGamer arvostelussa.


title: Mr. Goodliving

text: Mr. Goodliving kehitti seuraavat pelit:


title: Jani Jokinen

text: Jani Jokinen (s. 23. huhtikuuta 1993 Espoo) on entinen suomalainen jalkapalloilija. Hän oli pelipaikaltaan keskikenttäpelaaja.


title: Jani Jokinen

text: Jokinen aloitti jalkapallon 6-vuotiaana kasvattajaseurassaan FC Hongassa. Hän teki ensiesiintymisensä miesten otteluissa reservijoukkue Pallohongan riveissä Kakkosessa kaudella 2009. Jokinen pelasi seuraavan neljän vuoden ajan vakionimenä Pallohongan avauskokoonpanossa. Hän nousi Hongan edustusjoukkueeseen kaudella 2014 ja teki Veikkausliiga-debyyttinsä 8. kesäkuuta ottelussa Rovaniemen Palloseuraa vastaan. Jokinen tuli myös kentälle vaihdosta Jonas Leväsen tilalle Eurooppa-liigan ensimmäisellä karsintakierroksella Sillamäe Kalevia vastaan. Hän ehti esiintyä viidessä pääsarjaottelussa ennen selän välilevyn pullistumaa, mikä johti Jokisen lopettamaan uransa.


title: Jani Jokinen

text: Poikamaajoukkueissa Jokinen esiintyi yhteensä 20 kertaa vuosina 2008–2011.


title: Martti Sajantila

text: Martti Sajantila (s. 15. heinäkuuta 1960) on suomalainen koripallovalmentaja ja kilpauransa päättänyt koripalloilija.


title: Martti Sajantila

text: Tapiolan Hongan kasvatti Sajantila edusti kasvattajaseuraansa yhtä kautta lukuun ottamatta koko SM-sarjauransa ajan vuosina 1977–1994. Hän voitti urallaan Suomen mestaruuden vuonna 1979, kaksi SM-hopeaa ja yhden SM-pronssin sekä yhden Suomen cup-mestaruuden ja yhden cup-hopean.


title: Martti Sajantila

text: Suomen maajoukkueessa Sajantila pelasi vuosina 1979–1985 102 ottelua 8,0 pisteen keskiarvolla.


title: Martti Sajantila

text: Sajantila on toiminut useiden eri ikäluokkien valmentajana, ja hänellä on valmentajakokemusta myös pääsarjatasolta.


title: Martti Sajantila

text: Oikeuslääketieteen professori Antti Sajantila on Sajantilan veli.


title: Nenäinniemi (niemi)

text: Nenäinniemi on noin 2 km pitkä niemi Jyväskylässä, Päijänteen Pohjanlahden ja Hämeenlahden rannalla. Nenäinniemeen kuuluu useita pikkuniemiä, muun muassa Huhtaniemi, Kuivaniemi ja Naattiansaari. Niemessä on asutusta ja jätevedenpuhdistamo, jossa puhdistetaan yli 100 000 ihmisen jätevedet. Niemi kuuluu samannimiseen kaupunginosaan.


title: Erkylän linkkitorni

text: Erkylän linkkitorni oli teräsbetoninen linkkitorni Hausjärven Erkylässä. 65 metriä korkea torni oli kylän maamerkki ja se oli rakennettu vuonna 1958. Betonitornin päällä oli vielä teräksinen kuusi metriä korkea radiomasto. Linkkitorni oli alun perin tärkeä osa televisiolähetysten ohjelmansiirtoketjua. Viime aikoinaan tornissa oli kuitenkin vain radiolähetyksiä palvelevaa laitteistoa. Teräsbetonitornin kunto heikkeni ja sen korjaamista ei pidetty kannattavana. Radiolähettimet siirrettiin lähistölle rakennettuun uuteen 90-metriseen mastoon.


title: Erkylän linkkitorni

text: Vanha masto purettiin kaatamalla 17. kesäkuuta 2015.


title: Erkylän linkkitorni

text: Vastaavanlainen televisiolähetysten alkuaikojen linkkimasto oli muun muassa Tammelan Liesjärven linkkitorni, joka purettiin 2000-luvun alussa. Edelleen on käytössä muun muassa Ylöjärven Soppeenmäen radiomasto, jossa betoniosan korkeus on 67,5 metriä maanpinnasta. Sen päällä oleva teräsmasto oli alun perin 150 metriä korkea. Teiskon maston valmistuttua Soppeenmäen mastoa madallutettiin noin 100 metriä, jolloin rakennelman yhteiskorkeudeksi jäi 124 metriä maanpinnasta ja 288 metriä merenpinnasta.


title: Alameda Central

text: Alameda Central on Méxicon vanhin yleinen puisto ja asukkaiden suosima virkistysalue. Se sijaitsee kaupungin historiallisessa keskustassa, Palacio de Bellas Artes -kulttuurikeskuksen vieressä ja Avenida Juárez- ja Avenida Hidalgo -katujen välissä.


title: Alameda Central

text: Puistossa kasvaa haapoja, pajuja ja poppeleita. Siellä on useita suihkulähteitä sekä patsaita ja muistomerkkejä. Suurin niistä on valkoisesta marmorista tehty "Hemiciclo a Benito Juárez", presidentti Benito Juárezin muistoa kunnioittava monumentti.


title: Alameda Central

text: Puisto on saanut nimensä poppeleista (), joita paikalle istutettiin, kun puisto perustettiin Uuden-Espanjan varakuninkaan Luis de Velascon määräyksestä 1500-luvun lopulla. Ennen espanjalaisten tuloa alue oli ollut asteekkien kauppapaikka.


title: Alameda Central

text: Puisto oli alun perin kooltaan vain puolet nykyisestä. Nykyisen muotonsa se sai 1700-luvulla. Samalta vuosisadalta on peräisin puiston keskustan barokkityylinen suihkulähde.


title: Alameda Central

text: Alameda Central pysyi kauan varakkaiden näyttäytymispaikkana. Kaikille avoin puisto siitä tuli vasta Meksikon itsenäistyttyä vuonna 1821.


title: Neo Industrial

text: Neo Industrial Oyj on suomalainen sijoitusyhtiö, joka investoi eri teollisuuden yrityksiin. Neo Industrialin omistukset keskittyvät kaapeliteollisuuteen. Neo Industrialin B-osake noteerataan Helsingin pörssissä, ja yhtiön kotipaikka on Hyvinkää.


title: Neo Industrial

text: Vuonna 1997 Oy Lännen Metsä Ab ja Oy Sijoitus Forestia Ab fuusioituvat Oy Metsämarkka Ab:hen, jolloin yritys toimi lähinnä metsäteollisuuden sijoitusyhtiönä. Seuraavana vuonna yrityksen nimi muutettiin Neomarkka Oyj:ksi, jolloin sijoituskohteiksi tulivat puhelin- ja kuntasektori.


title: Neo Industrial

text: Norvestia sai yhtiön äänivallasta yli puolet vuonna 1999, jolloin Neomarkasta tuli Norvestian tytäryhtiö. Neomarkka listautui Helsingin pörssiin vuonna 2004 ja vuotta myöhemmin Norvestia myi osuutensa Neomarkasta Reka Oy:lle, joka osti myöhemmin suurimman osan Metsäliiton Neomarkan osakkeista, jonka jälkeen Reka Oy omisti yli puolet yhtiön osakkeista.


title: Neo Industrial

text: Neomarkka osti kesäkuussa 2007 Reka Kaapeli Oy:n ja saman vuoden lokakuussa 30 prosentin osuuden Nestor Cablesista. Vuonna 2008 Neomarkka osti osake-enemmistön venäläisestä OAO Expokabelista. Vuonna 2010 yhtiö hankki 30 prosentin osuuden Finndomosta sekä osti Kuidun tuotantolaitoksen. Lokakuussa 2010 Neomarkan nimeksi vaihdettiin Neo Industrial.


title: Neo Industrial

text: Neo Industrial myi OAO Expokabelin sekä ZAO Reka Kabelin holdingyhtiö Whitescope Limitedille toukokuussa 2013. Yhdistettynä myydyt yhtiöt olivat vuonna 2012 muodostaneet 10 prosenttia Neo Industrial -konsernin kaapelitoiminnan liikevaihdosta.


title: Neo Industrial

text: Neo Industrialin kaapelitoimialaan kuuluu 100 %:n omistusosuus Reka Kaapeli Oy:stä ja noin 23 %:n osuus Nestor Cables Oy:stä. Lisäksi yhtiö omistaa noin 30 prosenttia Finndomo Oy:n osakkeista.


title: EXID

text: EXID () on eteläkorealainen viisijäseninen tyttöyhtye, joka tunnetaan muun muassa kappaleista "Whoz That Girl" ja "Up & Down". Yhtyeeseen kuuluvat Hani, Junghwa, LE, Solji ja Hyerin. Yhtyeen levy-yhtiö oli aluksi AB Entertainment. Yhtyeen käyttämä Yedang Entertainment muutti nimensä Banana Cultureksi samassa yhteydessä kun yhtye solmi sopimuksen yhteistyöstä Banana Projectin kanssa.


title: Koivunversolaikku

text: Koivunversolaikku on sienitauti, joka vaivaa varsinkin taimitarhoissa kasvatettavia koivuja. Sitä aiheuttavat useat eri sienilajit tiheissä ja kosteissa taimistoissa. Versolaikkuiset taimet eivät kelpaa metsänviljelyyn. Tauti on saanut nimensä tummista laikuista, joita havaitaan koivuntaimien rungoilla.


title: Koivunversolaikku

text: "Phytophthora cactorum" -munasienen aiheuttamaa versolaikkua kutsutana myös levälaikuksi. Se on pahin paakkutaimia tuhoava ongelma. Samanlaisia laikkuja aiheuttavat myös monet muut sienet kuten "Godronia multispora" ja "Phomopsis".


title: Kerttu Krohn

text: Kerttu Siviä Krohn (o.s. Salonen, 27. elokuuta 1912 Turku – 10. tammikuuta 1998) oli suomalainen näyttelijä. Tyttörooleista Suomen Kansallisteatterissa 1930-luvulla uransa aloittanut Krohn ilmensi jo varhain taiteellista omaleimaisuutta ja kehittyi sittemmin monipuoliseksi näyttelijä-laulajaksi. Puheteatterin ohella Krohn näytteli useissa televisioelokuvissa ja piti omia lausuntailtojaan.


title: Kerttu Krohn

text: Kerttu Krohnin vanhemmat olivat kauppias Kustaa Salonen ja Amanda Salonen. Vuonna 1934 ylioppilaaksi kirjoittanut Krohn opiskeli estetiikkaa ja kirjallisuutta Helsingin yliopistossa ja kävi Suomen Näyttämöopistoa 1934–1936. Sittemmin hän jatkoi yksityisoppilaana opettajinaan muun muassa Hilda Pihlajamäki ja Helene Brecht. Hän oli Suomen Kansallisteatterin kiinnitettynä näyttelijänä 1936–1941. Vuosina 1955–1957 hän toimi perustamansa, ympäri Suomea kiertäneen Teatteri 55:n johtajana, mitä seurasi näyttelijänkiinnitys Turun Kaupunginteatteriin 1959–1963 ja MTV-teatteriin 1965–1969.


title: Kerttu Krohn

text: Krohnin näyttämötehtäviä olivat muun muassa nimiosa klassikkonäytelmässä "Anna Liisa" ja Frosinen rooli "Saiturissa". Hän näytteli myös muun muassa Boletten roolin näytelmässä "Meren tytär", Megaran roolin näytelmässä "Herakles" ja neiti Leemingin roolin näytelmässä "Jumalat hymyilevät". Lisäksi Krohnilla oli lukuisia lausuntailtoja ympäri Suomen.


title: Kerttu Krohn

text: Krohn näytteli nuoruudessaan myös muutamassa elokuvassa: vuonna 1937 hänellä oli Miss Lilyn rooli Tapio Ilomäen elokuvassa "Mies Marseillesta" ja vuonna 1939 pieni osa Jorma Nortimon elokuvassa "Halveksittu". Krohn palasi elokuvataiteen pariin studiokauden ja uuden aallon taitteessa vuonna 1962, jolloin hän näytteli sivuroolin Risto Jarvan ja Jaakko Pakkasvirran komediassa "Yö vai päivä". Myöhemmin 1960-luvulla ja edelleen 1970-luvulla Krohn näytteli lukuisissa televisiotuotannoissa.


title: Kerttu Krohn

text: Kerttu Salonen avioitui professori Eino Krohnin kanssa 1940. Pariskunnalle syntyi tyttäret Marjo Hannele (s. 1942) ja Tiina Elisabet (s. 1951). Näyttelijä Heidi Krohn oli hänen tytärpuolensa.


title: Aminolevuliinihappo

text: Aminolevuliinihappo eli 5-aminolevuliinihappo (CHNO) on aminohappoihin kuuluva orgaaninen yhdiste. Sitä esiintyy useissa eliöissä ja se on tärkeä esiaste porfyriinien biosynteesissä. Yhdistettä voidaan käyttää lääketieteessä eräiden syöpien tutkimiseen ja hoitamiseen ja maataloudessa rikkaruohomyrkkynä.


title: Aminolevuliinihappo

text: Aminolevuliinihappoa muodostuu eläimissä, sienissä ja alfaproteobakteereihin kuuluvissa bakteereissa sukkinyylikoentsyymi-A:sta ja glysiinistä aminolevulinaattisyntaasientsyymin katalysoimana. Kasveissa yhdisteen biosynteesireitti on eri ja esiasteena on glutamiinihappo, josta muodostuu glutamaatti-1-semialdehydiä ja edelleen glutamaatti-1-semialdehydi-2,1-aminomutaasin eli glutamaattisemialdehydiaminotransferaasin katalysoimana aminolevuliinihappoa.


title: Aminolevuliinihappo

text: Porfyriinien biosynteesin seuraavassa vaiheessa kaksi aminolevuliinihappomolekyyliä kondensoituvat muodostaen porfobilinogeenia. Tätä reaktiota katalysoiva entsyymi on porfobilinogeenisyntaasi. Kasveissa aminolevuliinihappo toimii kasvua kiihdyttävänä aineena ja parantaa muun muassa niiden kykyä kasvaa suolaisessa maaperässä. Suurempina määrinä se on kuitenkin kasveille myrkyllistä, koska siitä muodostuu protoklorofyllidiä, joka toimii fotosentisoivana yhdisteenä kasveissa.


title: Aminolevuliinihappo

text: Aminolevuliinihappoa voidaan valmistaa usealla tavalla. Sitä voidaan valmistaa esimerkiksi levuliinihaposta, 2-pyridonista tai oksaloasetonista. Nämä prosessit vaativat tyypillisesti 4 tai 5 askelta. Yksinkertaisempi prosessi on hippurihapon kondensoiminen monometyylisukkinaattimonokloridin kanssa 4-metyylipyridiinin toimiessa liuottimena ja muodostuvan kondensaatiotuotteen hydrolyysi aminolevuliinihapoksi suolahappoliuoksen avulla.


title: Aminolevuliinihappo

text: Aminolevuliinihaposta muodostuu ihmisen iholla porfobilinogeenia ja edelleen muutaman välivaiheen kautta protoporfyriini IX:ää, joka sensitisoi ihon soluja sähkömagneettiselle säteilylle, erityisesti siniselle valolle. Tätä ominaisuutta käytetään hyväksi käytettäessä aminolevuliinihappoa aurinkokeratoosien ja basaalisolukarsinoomien hoidossa. Aminolevuliinihapon sijaan voidaan myös käyttää hieman kalliimpaa yhdisteen metyyliesteriä metyyliaminolevulinaattia, jonka etuna on vähäisempi kipu fotodynaamisen hoidon aikana ja hyvä selektiivisyys syöpäsoluja kohtaan Yhdistettä tai sen johdannaista heksaminolevulinaattia voidaan käyttää kystoskopiassa hoidettaessa virtsarakon syöpää. Maataloudessa aminolevuliinihappoa voidaan käyttää kasvien kasvua tehostavana aineena tai rikkaruohomyrkkynä.


title: Corps (Isère)

text: Corps on kunta Kaakkois-Ranskassa Isèren departementissa Rhône-Alpesin alueella. Kunta on kauttakulkupaikka kylän yläpuolella olevaan Notre-Dame de La Saletten pyhiinvaelluspaikkaan La Salette-Fallavaux'ssa. Corps’n kautta kulkee myös Napoleonin tie.


title: Takoma

text: Takoma Oyj on suomalainen mekaanisen voimansiirron yhtiö. Se noteerataan Helsingin pörssissä ja sen kotipaikka on Parkano. Takoman tuotteita käytetään laivanrakennus- ja offshore-teollisuudessa, kaivosteollisuudessa sekä energia-sektorilla.


title: Takoma

text: Takoma perustettiin vuonna 2007, kun Tampereen Laatukoneistus Oy ja Hervannan Koneistus Oy muodostivat Takoman. Vuonna 2010 Takoma osti Moventas Oy:n Parkanon konepajan. Vuonna 2011 TL-Tuotanto Oy yhdistettiin Takomaan. Vuonna 2013 Takoma luopui alihankintakonepajoistansa. Vuonna 2014 Takoma luopui hydrauliikka-toimialastaan.


title: Takoma

text: Maaliskuussa 2017 yrityksen hallitus jätti konkurssihakemuksen käräjäoikeuteen, koska sen toiminta oli ollut pitkään kannattamatonta.


title: Route Napoléon

text: Route Napoléon ("Napoleonin tie") on reitti, jota pitkin Napoleon kulki paettuaan vankeudesta Elban saarelta.


title: Route Napoléon

text: Napoleon rantautui 1. maaliskuuta 1815 Golfe-Juaniin lähellä Cannesta. Hänellä oli mukanaan 1200 miestä ja tavoitteena päästä Pariisiin. Napoleon halusi kuitenkin välttää Ludvig XVIII:n joukot Rhônen laaksossa ja päätti kulkea Alppien kautta. Reitti kulki osittain muulipolkuja pitkin. Napoleon saapui joukkoineen Grenobleen 7. maaliskuuta 1815, joka on Route Napoléonin päätepiste. Hän jatkoi kuitenkin matkaa Pariisiin saakka.


title: Route Napoléon

text: Route Napoléon etelästä pohjoiseen


title: Route Napoléon

text: Portoferraio, Vallauris (Golfe-Juan), Cannes, Le Cannet, Mougins, Mouans-Sartoux, Grasse, Saint-Vallier-de-Thiey, Saint-Cézaire-sur-Siagne, Escragnolles, Séranon, Châteauvieux


title: Route Napoléon

text: Castellane, Senez, Barrême, Digne-les-Bains, Aiglun, Malijai, L'Escale, Château-Arnoux-Saint-Auban, Volonne, Sisteron


title: Route Napoléon

text: Le Poët, Upaix, Ventavon, Monêtier-Allemont, La Saulce, Gap, La Fare-en-Champsaur, Saint-Bonnet-en-Champsaur, Le Noyer, Saint-Firmin, Corps, La Mure, Laffrey, Vizille, Brié-et-Angonnes, Grenoble


title: Route Napoléon

text: Nykyinen Route Napoléon on maantie numero 85 ("Route nationale 85", "RN 85"), joka kulkee suurin piirtein Napoleonin kulkemaa reittiä.


title: Indonesia AirAsia X

text: Indonesia AirAsia X on indonesialainen, pitkän ja keskipitkän matkan lentoja lentävä halpalentoyhtiö. Se on osa AirAsia Groupia. Sen solmukohta on Ngurah Rain kansainvälinen lentoasema Balin saarella.


title: Indonesia AirAsia X

text: Yhtiön oli tarkoitus aloittaa lennot ensimmäiseen kohteeseensa, Melbourneen, 26. joulukuuta 2014. Aloitus kuitenkin myöhästyi, koska Australian ja Indonesian viranomaiset eivät myöntäneet yhtiölle lupaa reitille. Melbournen sijaan yhtiön ensimmäiseksi kohteeksi tuli Taipei, jonne lennot alkoivat 19. tammikuuta 2015. Lennot Melbourneen alkoivat lopulta vasta 18. maaliskuuta 2015.


title: Indonesia AirAsia X

text: Heinäkuussa 2015:


title: La Salette-Fallavaux

text: La Salette-Fallavaux on kunta Kaakkois-Ranskassa Isèren departementissa Rhône-Alpesin alueella. Siellä sijaitsee Ranskan toiseksi suosituin pyhiinvaelluspaikka Notre-Dame de La Salette. Suosituin pyhiinvaelluspaikka on Lourdes. La Salettessa Neitsyt Maria ilmestyi kahdelle corpsilaispojalle vuonna 1846. Paikalle rakennettiin basilika vuonna 1852.


title: Sisämoottori

text:
Sisämoottori eli keskimoottori on vene- ja laivakäyttöön tarkoitettu propulsiojärjestelmä. Sisämoottoreiksi kutsutaan yleensä veneiden moottoreita ja laivakäytössä nimenä on pääkone erottamassa näitä moottoreita laivalle sähkövirtaa tuottavista apukoneista.
Sisämoottori on aluksen perään tai keskelle sijoitettu moottori, josta voima johdetaan potkurinakselin ja yleensä vaihteiston kautta potkuriin. Sisämoottoriratkaisussa voidaan myös vesisuihkupropulsiota. Perämoottorista sisämoottori eroaa aluksen sisällä olon suhteen ja sisäperämoottorista akselivedon suhteen. Molemmista sisämoottorijärjestely eroaa siten, että siinä missä perämoottorin tai perävetolaitteen kääntäminen ohjaa alusta, sisämoottorialuksessa ohjaus tapahtuu peräsimen ja mahdollisesti keulapotkurien avulla. Tällainen järjestely on ohjattavuudeltaan huonompi erityisesti taaksepäin liikuttaessa kuin perämoottori, sisäperämoottori tai ruoripotkuri.


title: Sisämoottori

text: Jäähdytys hoidetaan yleensä ulkoisen veden kylmyyttä vesipumpun avulla hyödyntäen. Pienimmät moottorit voivat käyttää jäähdykseen suoraan meri- tai makeaa vettä, mutta nykyään yleensä käytetään makeaa vettä sisältävää jäähdytysjärjestelmää lämmönvaihtimella meriveden korroosiovaikutuksen vuoksi. Suoravesijäähdytteisissä moottoreissa korroosiota torjutaan uhrautuvien sinkkianodien avulla.


title: Sisämoottori

text: Sisämoottori joudutaan veneilykäytössä yleensä asentamaan hieman vinoon veneen pituussuuntaan nähden, jotta potkuri saadaan riittävän syvälle veteen. Tästä ja potkurien osoittamisesta taaksepäin aiheutuu ylimääräistä voimansiirtohävikkiä verrattuna perä- ja sisäperämoottoreihin. Tämän välttämiseksi ja ohjattavuuden parantamiseksi on kehitetty sekä vene- että laivakäyttöön potkurinakselin korvaavia ruoripotkurijärjestelmiä kuten Volvo Penta IPS, jossa käytetään veneen pohjan läpi meneviä perävetolaitetta muistuttavia podeja ja eteenpäin suunnattuja potkureita. Laivakäytössä tällaiset järjestelmät ovat yleensä sähkömoottoreilla toteutettuja ja huomattavasti akselivetoa kalliimpia toteuttaa.


title: Sisämoottori

text:
Ensimmäiset sisämoottorit olivat 1800-alussa käyttöönotettuja höyrykoneita. Höyrykoneen koko, paino ja tulipesä tekevät sisämoottorin ainoaksi toimivaksi ratkaisuksi.
Vuonna 1887 Gottlieb Daimler kehitti ensimmäisen toimivan bensiinimoottorin veneilykäyttöön ja testasi sitä Neckar-joella. Ensimmäiset käyttökelpoiset moottoriveneet ilmaantuivat 1890-luvulla ja olivat perämoottorin keksimiseen asti varustettuja sisämoottoreilla. Rudolf Dieselin vuonna 1897 kehittämä uusi moottorityyppi omaksuttiin pian aluskäyttöön. Alkuaikojen sisämoottoreissa suosittu moottorityyppi oli kuulamoottori ja moottoreita valmistettiin myös bensiini- ja petrolikäyttöisinä. Diesel on syrjäyttänyt nämä polttoaineet nykyään sisämoottoreissa. Akseliveto ja sisämoottori olivat sisäperämoottorin kehittämiseen asti kookkaiden veneiden pääasiallinen propulsiotapa.


title: Sisämoottori

text:
Perämoottorit ja sisäperämoottorit ovat varsinkin perämoottoritekniikan kehittyessä vallanneet merkittävän osan pienten ja keskikokoisten veneiden markkinoista ja sisämoottoria tavataan nykyään lähestulkoon yksinomaan dieselmoottoreina kookkaissa purje- ja moottoriveneissä, tai perinteisillä malleilla tehdyissä puuveneissä. Laivoissa sisämoottori on aina ollut ainoa mahdollinen propulsioratkaisu moottoreiden koon vuoksi.
Moottoreiden iskutilavuus ja sylinterimäärä vaihtelevat purjeveneiden ja avopuuveneiden muutaman hevosvoiman ja yhden sylinterin moottoreista aina suuriin tuhansien hevosvoimien V-moottoreihin laivakäytössä. Alkujaan moottorit olivat kaksitahtisia, mutta nykyään suuria laivamoottoreita pienemmät ovat kaikki nelitahtisia. Aiemmin dieselsisämoottorit olivat vapaasti hengittäviä. Nykyään dieselsisämoottorit ovat pienimpiä malleja lukuun ottamatta ahdettuja.


title: Thai AirAsia

text: Thai AirAsia on thaimaalainen halpalentoyhtiö. Se on osa AirAsia Groupia. Sen solmukohta on Don Muangin kansainvälinen lentoasema Bangkokissa.


title: Thai AirAsia

text: Yhdysvaltalaisen FlightStatsin mukaan Thai AirAsia oli vuonna 2013 Aasian toiseksi paras lentoyhtiö aikataulussaan pysyvien lentojen osuudella mitattuna: sen lennoista 96,08 prosenttia saapui ajallaan.


title: Thai AirAsia

text: Heinäkuussa 2015:


Kirkon liikunta- ja urheiluneuvottelukunta on Suomen evankelis-luterilaisen kirkon ja kotimaisen urheilun kattojärjestöjen yhteinen foorumi, jossa arvioidaan kirkon roolia ja tehtävää liikunnan ja urheilun parissa.


title: Kirkon liikunta- ja urheiluneuvottelukunta

text: Kirkkohallitus on vahvistanut neuvottelukunnan aseman. Neuvottelukunta käy urheiludialogia etenkin urheilun etiikasta ja katsoo erityiseksi huomionaiheeksi liikunnan ja urheilun ihmisyyttä uhkaavat epäkohdat. Samalla neuvottelukunta pyrkii vahvistamaan liikunnan asemaa ja tietoisuutta sen merkityksestä kirkossa ja yhteiskunnassa.


text: Neuvottelukunta on laatinut kirkolle "Kymmenen teesiä liikunnasta ja urheilusta". Tällä hetkellä neuvottelukunta edistää Liikkuva seurakunta -toimintamallia, jolla tehdään näkyväksi, kuinka paljon seurakunnissa liikutaan ja lisätään liikkumista. Esimerkkiä Liikkuva seurakunta -toimintamallille on saatu Liikkuva koulu -toimenpideohjelmasta.


text: Kirkon liikunta- ja urheiluneuvottelukunta esittää Kirkkohallitukselle Kirkon John Vikström liikuttajapalkinnon saajaa. Palkinto jaetaan vuosittain. Palkinnon saajat: 2013 Pertti Alaja (vihreä kortti), 2015 Stafettkarnevalen, 2015 Peace United, 2016 Iin seurakunnan liikunta- ja leikkipuisto.


title: Lada 2104

text: Lada 2104 (VAZ-2104, Žiguli) oli venäläinen, vuosina 1984 – 2012 valmistettu farmarikoristen henkilöautojen mallisarja. Länsimarkkinoilla VAZ-2104 -mallia myytiin mm. nimillä "Lada Estate", "Lada Riva Break" ja "Lada Nova Combi".


title: Lada 2104

text: Vuosina 1993 – 1997 AvtoVAZin tytäryhtiö VAZInterService (VIS) valmisti 214:stä muokattua kevyttä pick-up -mallia "VAZ-21043-33". Myös IzhAvto valmisti 2104:stä modifioitua tavaraversiota, nimellä Izh-27175.


title: Lada 2104

text: VAZ-2104:n tuotanto alkoi vuoden 1984 jälkimmäisellä puoliskolla. Mallia valmistettiin hetken aikaa rinnakkain VAZ-2102:n kanssa. Tämä malli poistui tuotannosta huhtikuussa 1985.


title: Lada 2104

text: 2104 käyttää hyödykseen pitkälti sedan-mallisen Lada 2105:n rakenteita, ainoastaan kori, takaovista taaksepäin, on omanlaisensa. Myös varustus on pitkälti yhteneväinen sedan-mallin kanssa, lukuun ottamatta alastaitettavaa takaistuinta, jonka ansiosta tavaratilan vetoisuus kasvaa 630:sta 1200 litraan. Versiosta riippuen mallin kantavuus on 450 – 460 kg


title: Lada 2104

text: Vuosiluvut tarkoittavat Suomen maahantuontivuosia, eivät mallin valmistusvuosia.Lada 2104:n, ja sen muunnosten, Suomessa tarjolla olleet vaihtoehdot:


title: Marianne Falk

text: Marianne ”Tintti” Falk (11. elokuuta 1946 Helsinki – 10. maaliskuuta 2013 Helsinki) oli suomalainen kuvataiteilija, taidemaalari ja ympäristötaiteilija.


title: Marianne Falk

text: Vuosina 1963–1964 Falk opiskeli Helsingin Vapaassa taidekoulussa ja vuosina 1965–1969 Taideteollisessa korkeakoulussa, jossa suoritti graafisen taiteen osaston loppututkinnon. Ensimmäisen näyttelynsä "Taidetta stadissa" Falk piti Helsingissä Galleria Katariinassa vuonna 1971.


title: Marianne Falk

text: Falk työskenteli lavastajana ja graafikkona MTV Oy:ssä 1969–1973. Muutettuaan maalle Mäntsälään Falk alkoi kiinnostua ympäristönsuojelusta, ja teema näkyi myös hänen taiteessaan. 1990-luvulla Falk asui New Yorkissa Yhdysvalloissa, missä hän osallistui monenlaiseen kuvataidetoimintaan.


title: Marianne Falk

text: Uransa aikana Falkin töitä oli esillä monissa yksityis- ja ryhmänäyttelyissä Suomessa ja ulkomailla. Hänen töitään on esillä myös monissa julkisissa tiloissa.


title: Karl Robert Procopé

text: Karl Robert Procopé (7. marraskuuta 1792 Kokemäki – 29. maaliskuuta 1868 Turku) oli suomalainen Turun hovioikeuden presidentti.


title: Karl Robert Procopé

text: Procopén vanhemmat olivat Porin jalkaväkirykmentissä palvellut kapteeni Berndt Niklas Procopé (1759–1847) ja Sidonia Cristina Spåre (1760–1846). Hän kävi Porvoon lukiota, pääsi ylioppilaaksi 1810 ja suoritti tuomarintutkinnon Turun akatemiassa 1811.


title: Karl Robert Procopé

text: Procopé oli hallituskonseljin oikeusosaston ylimääräisenä kopistina vuodesta 1815 mutta hänet erotettiin uppiniskaisuuden takia 1816. Hän oli sitten Turun hovioikeudessa ylimääräisenä notaarina 1816, kanslistina 1816–1818, ylimääräisenä viskaalina 1818–1819, notaarina 1819–1822, varakanneviskaalina 1822–1823, sihteerinä 1823–1825, asessorina 1825–1840, hovioikeudenneuvoksena 1840–1850, varapresidenttinä 1850–1858 ja presidenttinä 1858–1868.


title: Karl Robert Procopé

text: Procopé oli naimisissa 1822–1856 Anna Lovisa Winterin (k. 1856) kanssa tämän toisessa avioliitossa ja vuodesta 1863 Natalia Margareta af Schulténin kanssa.


title: Timo Rajala

text: Timo Rajala -nimisiä henkiöitä on useita:


title: La Mure

text: La Mure on kunta Kaakkois-Ranskassa Isèren departementissa Rhône-Alpesin alueella. Kaupunki oli 1500-luvulla Ranskan uskonsotien aikana protestanttien linnake. 1800-luvulla seudulla alkoi kivihiilen kaivostoiminta, joka jatkui vuoteen 1997 saakka.


title: Egid William Elfvengren

text: Egid William Elfvengren (2. helmikuuta 1860 Viipuri – 7. kesäkuuta 1929 Helsinki) oli suomalainen Viipurin hovioikeuden presidentti.


title: Egid William Elfvengren

text: Elfvengrenin vanhemmat olivat lääninrahastonhoitaja Egid Elfvengren ja Edla Laura Sofia Rosenbom. Hän kävi pääsi ylioppilaaksi 1879 Viipurin lyseosta ja suoritti yleisen oikeustutkinnon Helsingin yliopistossa 1884. Elfvengren sai varatuomarin arvon 1887.


title: Egid William Elfvengren

text: Elfvengren oli Viipurin hovioikeudessa kanslistina 1891-1892, reistraattorina 1892–1893, ylimääräisenä viskaalina 1893–1894, notaarina 1894–1899, suomen kielen kääntäjänä 1894-1900, varakanneviskaalina 1899–1900, asessorina 1900–1904 ja hovioikeudenneuvoksena 1904–1913. Elfvengren tuomittiin Pietarin piirioikeudessa viralta pantavaksi yhdessä muiden Viipurin hovioikeuden jäsenten kanssa kun he kieltäytyivät noudattamasta vuonna 1912 säädettyä yhdenvertaisuuslakia. Elfvengren oli 8 kuukautta vankeudessa Krestyn vankilassa Pietarissa. Vapauduttuaan hän oli Suomen eläinvakuutusyhdistyksen toimitusjohtajana 1914-1917. Vuonna 1917 hänestä tuli Viipurin hovioikeuden presidentti ja hän oli tässä virassa vuoteen 1929 saakka. Elfvengren oli myös Viipurin rahatoimikamarin jäsen.


title: Egid William Elfvengren

text: Elfvengren oli naimisissa vuodesta 1898 Elisabet Maria Thesleffin kanssa.


title: Hekku Haukka

text: Hekku Haukka () on Looney Tunes ja Merrie Melodies -sarjoissa esiintyvä piirroshahmo, pienikokoinen ja sisukas kanahaukan poikanen. Hekku esiintyy yleensä yhdessä Kukko Koppavan kanssa. Huumori syntyy pääasiassa siitä, että Hekku pyrkii pyydystämään kanoja, mutta ei tiedä miltä kana näyttää, jolloin Kukko Koppava usuttaa hänet naapurin koiran kimppuun väittäen sitä kanaksi. Hekku Haukan ääninäyttelijänä on toiminut muun muassa Mel Blanc.


title: Thai AirAsia X

text: Thai AirAsia X on thaimaalainen, pitkän ja keskipitkän matkan lentoja lentävä halpalentoyhtiö. Se on malesialaisen AirAsia X:n ja Thai AirAsian yhteisyritys. Sen solmukohta on Don Muangin kansainvälinen lentoasema Bangkokissa.


title: Thai AirAsia X

text: Heinäkuussa 2015:


title: Sisä-Mongolian autonominen hallinto

text: Sisä-Mongolian autonominen hallinto oli toukokuussa 1947 Sisä-Mongolian alueelle perustettu kommunistien johtama hallinnollinen elin. Hallintoa johti sen pääministerinä toiminut Ulanfu. Hallinto toimi Kiinan kommunistien alaisuudessa, mutta sillä oli esimerkiksi oma lippunsa, rahansa ja armeijansa. Vuonna 1949 alueen nimi muutettiin Sisä-Mongolian autonomiseksi alueeksi ja se menetti suuren osan suvereniteetistaan.


title: Sisä-Mongolian autonominen hallinto

text: Japani oli miehittänyt suuren osan Sisä-Mongoliasta toisen maailmansodan aikana. Sodan lopulla alueen miehittivät Mongoliasta edenneet neuvostojoukot. Tänä miehitysaikana alueella nousivat valtaan jo ennen sotaa Neuvostoliiton tukemat Sisä-Mongolian kansan vallankumouksellisen puolueen vaikuttajat, kuten esimerkiksi Khafungga. Kiinan kommunistinen puolue otti haltuunsa paikallisen kommunistisen liikkeen Ulanfun avulla, joka diplomatian ja uhkailujen avulla sai alueen mongolit liittymään hänen johtamaansa kommunistiseen rintamaan. Sisä-Mongolian autonomisen hallinnon jäsenistä äänestettiin 1. toukokuuta 1947 Wang-un Sümessa eli nykyisessä Ulanhotissa, joka toimi hallinnon pääkaupunkina. Ulanfusta tuli hallinnon pääministeri. Äänestyksessä kolmasosa edustajista äänesti häntä vastaan ja heidät eliminoitiin.


title: Sisä-Mongolian autonominen hallinto

text: Jo vuonna 1946 kommunistit olivat kannustaneet kostotoimia Japanin kanssa yhteistyötä tehneitä vastaan. Nämä toimenpiteet huipentuivat karja- ja maa-uudistukseen vuosina 1947-1948. Tuolloin "hyväksikäyttäjiä" tai toisin sanoen maata tai karjaa vuokranneita henkilöitä piestiin, nöyryytettiin ja usein myös tapettiin. Joillakin alueilla jopa 25 % kaikista asukkaista leimattiin hyväksikäyttäjiksi. Kommunistit voittivat joka tapauksessa puolelleen suuren osan tavallisesta kansasta. Tähän vaikutti esimerkiksi Kiinan kansallismielisten vastustus ajatukselle Sisä-Mongolian autonomiasta ja kommunistien vastaisten piirien järjestämät kommunistien kostomurhat. Kiinan kommunistit ajoivat kansallismieliset heidän viimeisiltä alueiltaan Sisä-Mongoliassa vuoteen 1949 mennessä. Sisä-Mongolian autonominen hallinto menetti asemansa 12. joulukuuta 1949, kun Sisä-Mongolia muutettiin autonomiseksi alueeksi. Samalla lakkautettiin useat aiemmin olemassa olleet suvereniteetin symbolit, kuten oma lippu ja armeija. Ulanfu säilytti kuitenkin asemansa paljolti entisellään.


title: Sisä-Mongolian autonominen hallinto

text: Autonominen hallinto hallitsi tuolloin Hingganin alueita, Hulunbuiria, Naun Murenia, Shiliin Golia ja Chakharia. Kommunistien edetessä sisällissodassa kansallismielisiä vastaan autonomisen hallinnon alaisuuteen lisättiin vielä Jirim ja Juu Uda. Näistä alueista etelään ja itään oli lippukuntia, joiden asema oli epäselvä. Tällaisia lippukuntia olivat esimerkiksi Ongni’ud, Aohan, Kharachin, Fuxin, Gorlos ja Dörbed. Noin 35 % alueen 832 000:ta asukkaasta oli etnisiä mongoleja.


title: Sisä-Mongolian autonominen hallinto

text: Sisä-Mongolian autonomisen hallinnon pääministerinä tai puhemiehenä (mongoliksi "yerüngkhei said", kiinaksi "zhuxi") toimi Ulanfu ja hänen varapääministerinään toimi Khafungga. Heidän alaisuudessaan oli 19-henkinen komitea, useita ministeriöitä ja 11-henkinen neuvoa antava konferenssi. Yhteensä 32:ta korkeimmasta virkamiehestä 28 oli taustaltaan mongoleja. Autonomisella hallinnolla oli oma lippunsa ja se painatutti omaa rahaansa. Sen alaisuudessa toimi myös Sisä-Mongolian kansan puolustusarmeija.


title: UNOVIS

text: UNOVIS (myös MOLPOSNOVIS tai POSNOVIS) oli lyhytaikainen, mutta vaikutusvaltainen venäläisten taiteilijoiden muodostama ryhmittymä, jonka perusti Kazimir Malevitš Vitsebskin taidekoulussa vuonna 1919.


title: UNOVIS

text: Alun perin opiskelijoiden nimellä MOLPOSNOVIS muodostama ryhmä tutki ja kehitti uusia teorioita ja konsepteja taiteeseen liittyen. Malevitšin johdolla ryhmän nimeksi vaihtui UNOVIS ja työ keskittyi pääasiassa Malevitšin ajatuksiin suprematismista ja se pyrki tuottamaan julkaisuja ja projekteja joiden vaikutuksen venäläiseen avant-gardeen kotimaassa ja ulkomailla olivat välittömiä ja kauaskantoisia. Ryhmä hajautui vuonna 1922.


title: UNOVIS

text: Nimi UNOVIS on lyhenne venäjän kielen sanoista "Utverditeli Novogo Iskusstva", "Uuden taiteen mestarit". POSNOVIS oli lyhenne sanoista "Posledovateli Novogo Iskusstva", "Uuden taiteen seuraajat". MOLPOSNOVIS tarkoitti "Uuden taiteen nuoret seuraajat"


title: UNOVIS

text: Lyhyen historiansa aikana ryhmä kävi läpi useita muutoksia. Perustamisen jälkeen ryhmä herätti Vitsebskin taidekoulun professorien mielenkiinnon ja laajeni nopeasti POSNOVISiksi. Ryhmä oli hyvin aktiivinen ja työskenteli useiden projektien ja kokeiluiden parissa hyödyntäen useimpia ellei kaikkia sen aikaisia medioita. Tammikuussa 1920 Marc Chagall kutsui Malevitšin koulun opettajaksi ja koulun rehtori Vera Yermolayeva nimitti hänet välittömästi opetusstudion johtajaksi. Saman vuoden helmikuussa Malevitšin johdolla ryhmä toteutti suprematistisen baletin, jonka koreografina toimi Nina Kogan, joka oli Aleksander Kruchenykhin merkittävän futuristisen oopperan, Voitto Auringosta, edeltäjä. POSNOVIS kävi läpi muutoksia ja lopulta se nimettiin uudelleen UNOVISiksi 14. helmikuuta 1920.


title: UNOVIS

text: Alkuvuodesta 1920 Marc Chagall valitsi Malevitšin seuraajakseen. Malevitš uudelleenorganisoi merkittävästi paitsi UNOVISin myös koko koulun toimintaa. Hän perusti UNOVISin konsiilin. Samaan aikaan ryhmän teoriat ja tyylit kehittyivät nopeasti ja ryhmän päätavoitteena oli tuoda suprematistisia ideaaleja venäläiseen yhteiskuntaan työskennellen yhdessä Neuvostoliiton hallituksen kanssa.


title: UNOVIS

text: Ryhmä toi suunnitelmansa kaduille ja sen teoksia on runsaasti eri puolilla Vitebskiä. Malevitšillä oli kuitenkin kunnianhimoisempia tavoitteita ja hän kannusti opiskelijoitaan tekemään suurempia ja pysyvämpiä teoksia, eli käytännössä arkkitehtuuria. El Lissitzk, joka oli arkkitehtuurin tiedekunnan johtaja, työskenteli yhdessä Lazar Khidekelin ja Ilia Chashnikin kanssa ja he laativat tavallisuudesta poikkeavia suunnitelmia vapaasti kelluvista rakennuksista ja valtavista teräs- ja lasirakennelmista, mutta tekivät myös perinteisempiä suunnitelmia asuinalueille ja suunnittelivat jopa kaupungin aukion puhujapöntön. Iliasta tuli Lissitzkyn seuraaja tiedekunnan johtajana yhdessä Khidekellin kanssa.


title: UNOVIS

text:
Noudattaakseen kommunismin ideaaleja ryhmä jakoi vastuun ja kunnian kaikista tekemistään töistä. Ryhmä allekirjoitti kaikki teokset mustalla neliöllä, joka oli kunnianosoitus c aiemmin tekemälle työlle.
Kesäkuussa 1920 UNOVISin toiminta kiihtyi. Ryhmä osallistui Moskovassa, jossa ryhmän jäsenet jakoivat mm. taideteoksia ja esitteitä sekä Malevitšin laatimaa uusia taidemuotoja käsittelevää teosta. UNOVIS saavutti huomattavasti huomiota ja siitä tuli nopeasti vakiintunut ja merkittävä liike.


title: UNOVIS

text: Ryhmän taiteellinen vaikutus jatkui useiden sukupolvien ajan, mutta sen suosio alkoi laskea heti konferenssin jälkeen. Vuoteen 1922 mennessä ryhmä oli jakaantunut osiin, jotka olivat keskenään erimielisiä. Malevitš kannattajineen suosi käytännöllistä lähestymistä yhteiskunnan muutokseen, mutta muut kannattivat filosofisempaa suprematismia, Samaan aikaan merkittävä osa UNOVISiin alussa kuuluneista taiteilijoista oli jo siirtynyt muihin kouluihin, kaupunkeihin ja liittynyt muihin liikkeisiin. Kaikesta huolimatta useiden vuosien ajan ryhmän hajoamisen jälkeen ilmestyi julkaisuja, joissa oli allekirjoituksena UNOVISIn musta neliö.


title: Wäinö Robert Kannel

text: Wäinö Robert Kannel (31. maaliskuuta 1878 Janakkala – 2. heinäkuuta 1949 Ikaalinen) oli suomalainen Viipurin hovioikeuden presidentti.


title: Wäinö Robert Kannel

text: Kanteleen vanhemmat olivat tilanhoitaja Sigfrid Robert Johansson ja Eeva Peltola. Hän pääsi ylioppilaaksi 1897 Hämeenlinnan lyseosta ja suoritti Helsingin yliopistossa ylemmän hallintotutkinnon 1901 ja yleisen oikeustutkinnon 1903. Kannel sai varatuomarin arvon 1906. Kannel oli Nastolan piirin nimismiehenä 1907–1909, Hämeen läänin varalääninsihteerinä 1909–1914, Lahden kaupungin oikeusneuvosmiehenä 1914–1918. maanmittaushallituksen asessorina 1918–1925 sekä korkeimmassa oikeudessa vanhempana oikeussihteerinä 1925–1930 ja oikeusneuvoksena 1930–1933. Hän toimi Ikaalisten tuomiokunnassa kihlakunnantuomarina 1933–1936 ja oli sitten Viipurin hovioikeuden presidenttinä 1936–1948.


title: Wäinö Robert Kannel

text: Kannel oli naimisissa vuodesta 1906 kartanpiirtäjä Anna Tarhosen kanssa, heidän pojastaan Olli Ariel Väinö Kanteleesta (s. 1911) tuli lääkäri.


title: Labyrintti (täsmennyssivu)

text: Labyrintti voi tarkoittaa ainakin seuraavia:


Dorbodin mongolien autonominen piirikunta () on Kiinaan kuuluvan Heilongjiangin maakunnassa sijaitseva mongolien autonominen piirikunta. Hallinnollisesti se kuuluu Daqingin prefektuuritason kaupunkiin. Vuonna 2010 piirikunnassa oli 233 838 asukasta. Nimi kirjoitetaan joskus myös muodoissa Dörbed, Durbote tai Durbet.


title: Dorbodin mongolien autonominen piirikunta

text: Dorbodin piirikunta kattaa 6 054 km² kokoisen alueen. Se sijaitsee Nannijoen (Nen) itäpuolella etelään Qiqiharista. Alueen maasto on alavaa ja soista.


text: Dorbodin aluetta asuttavat dörbedit olivat tärkeä klaani mongolien keskuudessa 1100- ja 1200-luvuilla. Heistä tuli Qing-dynastian alamaisia vuonna 1624 ja tuolloin heidät järjestettiin hallinnollisesti Jirimin liittoon kuuluvaksi lippukunnaksi. Jirimin liittoa hallitsivat Tšingis-kaanin veljen Qasarin jälkeläiset. Vuonna 1900 venäläiset laajensivat rakentamaansa Kiinan itäistä rautatietä dörbedien alueelle ja tätä seurasi suuri keskushallinnon tukema muuttoaalto alueelle vuodesta 1913 eteenpäin. Kiinalaisille muuttajille perustettiin kolme piirikuntaa ja mongolit jättivät vaeltelevan elämäntapansa asettuen aloilleen. Japani valtasi Mantšurian 1930-luvulla ja sen mongolialueista luotiin Hingganin itsehallinnolliset maakunnat, joihin Dorbod ei kuitenkaan kuulunut. Vuonna 1945 kommunistit perustivat uuden lippukuntajärjestelmän ja vuonna 1956 perustettiin Dorbodin autonominen piirikunta.


text: Vuonna 2010 piirikunnan alueella oli 233 838 asukasta. Vuonna 1990 asukkaita oli 235 675 ja heistä 42 775 tai 18,5 % oli mongoleja. Vuonna 1982 mongolien määrä oli 32 429 henkilöä tai 16 % koko väestöstä. Piirikuntaan kuuluu 44 kylää, joiden asukkaiden enemmistö on mongoleja. Kylissä tehtyjen kyselyjen mukaan noin 78 % mongoleista osaa puhua mongolia.


title: Äkkilähtö (elokuva)

text: Äkkilähtö on vuonna 2016 ensi-iltansa saanut suomalainen draamaelokuva, jonka on ohjannut Tiina Lymi. Se kertoo lapsettoman uranaisen ja laiminlyödyn tytön karkumatkasta kohti tytön mummolaa. Elokuvan pääosissa näyttelevät Lotta Kaihua, Eedit Patrakka, Jussi Vatanen, Ville Tiihonen ja Antti Holma.


title: Äkkilähtö (elokuva)

text: Paljolti Kainuussa kuvatussa elokuvassa on poikkeuksellista se, että ohjaaja, käsikirjoittajat ja tuottaja ovat kaikki naisia. Elokuva ylitti 100 000 katsojan rajan vajaassa kuudessa viikossa.


title: Koivunruoste

text: Koivunruoste ("Melampsoridium betulinum") on sieni, joka aiheuttaa kaikissa koivulajeissa tuhoja. Se kellastuttaa koivunlehdet ja aiheuttaa ennenaikaisen lehtien varisemisen. Ruosteen vaivaamien taimien versot eivät puudu kunnolla, ja kuivuvat helposti pakkasella.


title: Koivunruoste

text: Lehtikuusi toimii koivunruosteen väli-isäntänä, mutta se ei ole välttämätön sienen elinkierrolle. Lehtikuusen neulasilla näkyy toisinaan pieniä helmi-itiöpeskkeitä. Kesäitiöpesäkkeet ovat oranssinkeltaisia ja kasvavat koivunlehtien alapinnalla, alkaen koivun alimmista oksista. Kesäitiöt talvehtivat muun muassa koivun lehtikarikkeessa. Koivunruoste ei yleensä tapa puita mutta hidastuttaa kasvua. Koivunruostetta tavataan toisinan myös lepillä, mutta suvusta tunnetaan myös lepänruoste ("Melampsoridium hiratsukanum").


title: Koivunruoste

text: Koivunruostetta on torjuttu taimitarhoilla muun muassa kemiallisesti. Pyritään myös välttämään lehtikuusia taimikkojen lähistöllä.


Etu-Gorlosin mongolien autonominen piirikunta (, ) on Kiinaan kuuluvan Jilinin maakunnassa sijaitseva mongolien autonominen piirikunta. Hallinnollisesti se kuuluu Songyuanin prefektuuritason kaupunkiin. Vuonna 2010 piirikunnalla oli 607 640 asukasta.


title: Etu-Gorlosin mongolien autonominen piirikunta

text: Etu-Gorlosin piirikunta kattaa 5 901,52 km² kokoisen alueen. Alue sijaitsee lähellä Sungari (Songhua) ja Nonnijokien (Nen) yhtymäkohtaa Mantšurian tasangolla. Noin 32,4 % alueesta on laidunmaata.


text: 1100-1200-luvuilla gorlos oli yksi mongolien heimon klaaneista. Etu-Gorlosin alue päätyi Qing-dynastian alaisuuteen vuonna 1625 ja itäinen gorlosklaani järjestettiin hallinnollisesti etu- ja takalippukuntiin, jotka kuuluivat Jirimin liittoon. Etu-Gorlos päätyi kiinalaisten uudisasukkaiden kohteeksi, mikä johti Togtakhu Taijin johtamaan kapinaan vuonna 1902. Japani miehitti Mantšurian 1930-luvulla ja alueen mongolialueista tehtiin vuonna 1932 Hingganin itsehallinnolliset maakunnat, joihin Etu-Gorlos ei kuitenkaan kuulunut. Kommunistit nousivat valtaan alueella vuonna 1945 ja syyskuussa 1955 muodostettiin Etu-Gorlosin autonominen piirikunta. Taka-Gorlosista tuli puolestaan Zhaoyuanin tavallinen piirikunta.


text: Vuonna 2010 piirikunnan alueella oli 607 640 asukasta. Vuonna 1982 asukkaita oli 544 302 ja heistä 30 762 tai 5,7 % oli mongoleja.


title: Unreal (pelisarja)

text: Unreal on Epic Gamesin kehittämä videopelisarja. Se alkoi pelillä "Unreal" vuonna 1998 ja loppui peliin "" vuonna 2003. Pelit ovat saatavilla Linuxille, Microsoft Windowsille, Xboxille ja Mac OSille. Toisen pelin kehitti "Legend Entertainment".


title: Heikki Herva (näyttelijä)

text: Heikki Herva (s. 2. heinäkuuta 1955 Helsinki) on suomalainen näyttelijä. Hän näyttelee Nälkäteatterissa ja Ylioppilasteatterissa. Hän työskentelee myös tietotekniikkakonsulttina. Herva on esiintynyt vuonna 1999 televisiosarjassa "Salatut elämät", jossa hän näytteli Kristofer Gyllendorffia. Vuonna 2008 hän esitti samassa sarjassa asianajaja Lasse Ala-Kuljua.


title: Asiakastieto Group

text: Asiakastieto Group Oyj on suomalainen rahoitusyhtiö. Pääasiassa Asiakastiedon tuotteita käytetään riskienhallinnassa, myynnissä, markkinoinnissa ja päätöksenteossa. Asiakastiedon kotipaikka on Helsinki, ja sen osake noteerataan Helsingin pörssissä. Yhtiössä työskenteli 147 henkilöä vuonna 2014.


title: Asiakastieto Group

text: Asiakastieto listautui Helsingin pörssiin maaliskuussa 2015.


title: Asiakastieto Group

text: Suomen Asiakastieto Oy on yritys- ja luottotietoyhtiö, jonka Asiakastieto Group Oyj omistaa kokonaisuudessaan. Henkilöluottotietojen osalta Suomessa on vain kaksi toimijaa, joista Asiakastieto on vanhin ja joista toinen on Soliditet Finland. Suomen Asiakastieto Oy on perustettu 1961, mutta yksi sen edeltäjäyhtiöistä jo 1905.


title: Asiakastieto Group

text: Yritys pitää yllä yksityistä yritystietokantaa, joka sisältää ajantasaiset tiedot kaikista suomalaisyrityksistä sekä niiden avainhenkilöistä. Tietokanta on tosiaikaisessa yhteydessä moniin julkisiin ja yksityisiin tietolähteisiin. Yritys ylläpitää myös rekisteriä yksityishenkilöiden luottotiedoista.


title: Asiakastieto Group

text: Yritys on yhteistyössä ulkomaisten luottotietoyritysten kanssa. Se on osakkaana BIGNet-ketjussa, johon kuuluu yrityksiä kolmestatoista Euroopan maasta. Se on jäsenenä kansainvälisissä Febis-ja Accis-yhtymissä, joihin kuuluu yritys- sekä henkilöluottotietoalan toimijoita ympäri maailmaa.


title: Asiakastieto Group

text: Fennorating Oy sulautui Asiakastietoon vuonna 2004.


title: Investors House

text: Investors House Oyj (vuoteen 2015 SSK Suomen Säästäjien Kiinteistöt Oyj ) on suomalainen kiinteistösijoitusyhtiö. Sen osake noteerataan Helsingin pörssissä. Yhtiön kotipaikka on Helsinki.


title: Investors House

text: Yhtiö toimi aiemmin nimellä "SSK Suomen Säästäjien Kiinteistöt Oyj". SSK listautui pörssiin vuonna 1989. Arvo-osuusjärjestelmään yhtiön osakkeet siirrettiin vuonna 1998.


title: Investors House

text: 2000-luvulla SSK:n toiminta koostui kahden Porissa toimineen kiinteistöosakeyhtiön omistamisesta. Yhtiöistä toinen, "Kiinteistö Oy Antintori", omisti toimisto-, hotelli- ja ravintolakiinteistön, jossa toimi muun muassa Scandic Hotels. Toinen yhtiö, "Kiinteistö Oy Toejoen City", omisti liikekiinteistön, jota vuokrattiin vähittäiskauppaan.


title: Investors House

text: Yhtiön toiminnassa tapahtui muutos sen jälkeen, kun "Maakunnan Asunnot Oy", "Godoinvest Oy" ja "Core Capital Oy" olivat tehneet yhtiöstä julkisen ostotarjouksen, jonka seurauksena näiden yhtiöiden omistusosuus SSK:sta nousi 53 prosenttiin loppuvuonna 2014. Kauppahinta oli 5,00 €/osake. Yhtiön uudeksi nimeksi tuli "Investors House Oyj" ja sen toimintaa laajennettiin merkittävästi. Laajenemiseen kuului myös liiketoimintakauppa, jolla SSK hankki "Investors House Oy -"nimisen listaamattoman yhtiön liiketoiminnan ja nimen itselleen.


title: Investors House

text: Investors Housen liiketoiminta koostuu kahdesta segmentistä: kiinteistöt ja palvelut.


title: Investors House

text: Kiinteistöpuolella yhtiö sijoittaa asuntoihin ja toimitiloihin. Lisäksi yhtiö rakennuttaa kiinteistöjä. Rakennuttamista hoitavat konserniin kuuluvat "IVH Asunnot Oy" sekä "Investors House Kodit Oy."


title: Investors House

text: Palvelupuolella yhtiö tarjoaa palveluita sijoittajille. Palveluita ovat rahastot sekä kiinteistövarallisuuden hallinta. Rahastoja tarjoaa konserniin kuuluva "Dividend House". Kiinteistövarallisuuden hallintaa hoitaa konserniin kuuluva OVV Asuntopalvelut -ketju, joka tarjoaa asunnonvuokrauspalveluita. Yhtiöllä on myös Vuokrakas.com -niminen asuntojen markkinapaikka sekä Holda.io -palvelu vuokrauksen digitalisointiin.


title: Investors House

text: Investors House on toisen pörssiyhtiön Ovaro Kiinteistösijoituksen suurin osakkeenomistaja. Investors House hankki Ovaron osake-enemmistön julkisella vaihtotarjouksella syksyllä 2017.


title: Investors House

text: Investors Housen toimitusjohtaja on Petri Roininen. Hän toimii myös Ovaron hallituksen puheenjohtajana.


title: Investors House

text: Yhtiön suurimmat osakkeenomistajat vuoden 2017 lopussa olivat Maakunnan Asunnot Oy (30 %), Royal House Oy (16 %), Godoinvest Oy (8 %) ja Core Capital Oy (8 %). Yhteensä yhtiöllä oli 2 514 osakkeenomistajaa.


title: Jet lag (täsmennyssivu)

text: Jet lag voi tarkoittaa ainakin seuraavia:


title: Pungdeng-E

text: Pungdeng-E (풍뎅이) on vuonna 2013 perustettu eteläkorealainen hip hop -yhtye, joka tunnetaan maailmalla mainosvideosta, jossa jäsenet piereskelevät. Jokainen jäsenistä laulaa tai räppää eri murteella. Yhtyeen jäsenet ovat esiintyneet Seed&Tree-kosmetiikkayhtiön keulahahmoina sekä Etelä-Koreassa että Vietnamissa.


title: Englannin Valioliigan kausi 2015–2016

text: Englannin Valioliigan kausi 2015–2016 on englantilaisen seurajalkapalloilun korkeimman sarjatason Valioliigan 24. kausi. Kausi alkoi 8. elokuuta 2015 ja päättyi 17. toukokuuta 2016. Chelsea lähti kauteen hallitsevana mestarina. Bournemouth, Norwich City ja Watford nousivat kaudeksi 2015–2016 Valioliigaan.


title: Englannin Valioliigan kausi 2015–2016

text: Vuoden joukkueen muodostivat:


title: Englannin Valioliigan kausi 2015–2016

text: Vuoden pelaajan palkinnon sai Riyad Mahrez.


title: Englannin Valioliigan kausi 2015–2016

text: Vuoden nuoren pelaajan palkinnon sai Dele Alli.


title: Chapultepec

text: Chapultepec, espanjaksi usein "Bosque de Chapultepec" (Chapultepecin metsä), on Méxicossa sijaitseva puisto. Se kuuluu maailman suurimpiin kaupunkipuistoihin ja toimii sekä virkistysalueena että kulttuurielämän keskuksena. Puistossa on mm. useita museoita, kaksi huvipuistoa, eläintarha ja vesialueita. Puiston historiallisesti merkittävin osa on kukkula, jolla sijaitsee nykyisin historiallisena museona toimiva Chapultepecin linna.


title: Chapultepec

text: Puisto koostuu kolmesta osasta, jotka on liitetty siihen eri aikoina. Vanhimmalla alueella sijaitsevat eläintarha, järvi vuokrattavine veneineen, puiston tunnetuimmat museot sekä Chapultepecin linna (Kansallinen historiallinen museo). Museoista huomattavin on Kansallinen antropologinen museo, jonka esikolumbiaanisen taiteen kokoelma on maailman suurin. Muita merkittäviä museoita ovat Modernin taiteen museo sekä Tamayo-museo, joka esittelee meksikolaisen maalarin Rufino Tamayon taidetta sekä kansainvälistä nykytaidetta.


title: Chapultepec

text: Puiston toinen osa avattiin vuonna 1962. Siellä sijaitsee kaksi huvipuistoa, kaksi järveä, nykyinen presidentin virka-asunto Los Pinos, lasten museo Papalote, urheilupaikkoja, ravintoloita ja kahviloita. Siellä on myös hautausmaa, johon on haudattu useita presidenttejä sekä kuuluisia taiteilijoita, kuten maalari Diego Rivera ja sekä laulaja-näyttelijä Augustin Lara.


title: Chapultepec

text: Puiston kolmas osa on luonnontilaisin ja vähiten vierailtu. Kasvien ja eläinten lisäksi siellä on mm. arkkitehtuurikoulun toimipiste ja liikuntamahdollisuuksia. Tämä osa puistosta avattiin vuonna 1974.


title: Chapultepec

text: Chapultepec on ollut kaikille avoin kaupunkipuisto vuodesta 1530. Juuret ulottuvat kuitenkin kauemmas: puisto sai nimensä tolteekeilta, jotka hallitsivat Meksikon laaksoa 900-luvulta 1100-luvulle. Chapultepec merkitsee tolteekkien puhumalla nahuatlin kielellä heinäsirkkakukkulaa. Tolteekkien jälkeen atsteekit pitivät paikkaa pyhänä ja tekivät siitä hallitsijoidensa viimeisen leposijan.


title: Chapultepec

text: Espanjalaiset rakensivat Chapultepecin linnan 1700-luvulla. Linna ehti palvella mm. sotilasakatemiana sekä keisari Maksimilianin ja Meksikon presidenttien virka-asuntona ennen kuin siitä tehtiin museo vuonna 1940.


title: Chapultepec

text: Vuonna 1847 Chapultepec oli Meksikon ja Yhdysvaltojen välisen sodan taistelupaikka. Chapultepecin taistelusta muistuttaa puistossa marmorinen Los Niños Héroes -monumentti. Se on omistettu kuudelle teini-ikäiselle kadetille, joiden kerrotaan vetäytymiskäskystä piittaamatta puolustaneen maataan kuolemaan saakka.


title: Ambroise Paré

text: Ambroise Pare (1510 – 1590) oli ranskalainen parturi ja sittemmin lääkäri. Hänen aikanaan parturit suorittivat myös verisuonten avaamista, paiseiden puhkaisemista ja murtuneiden jäsenten lastoittamista, sillä tuolloin noita tehtäviä pidettiin lääkäreille liian halpa-arvoisina. Vuonna 1536 Paré suoritti parturivälskärin opinnäytteet. Sittemmin hän työskenteli Italiassa taistelleiden ranskalaisjoukkojen kenttävälskärinä.


title: Ambroise Paré

text: Paré käsitteli ajan tavan mukaan raajantyngät ja murtumat kuumennetulla öljyllä, kunnes kerran öljy oli lopussa. Sitten Paré huomasi, että ilman öljykäsittelyä jääneet potilaat olivatkin paremmassa kunnossa kuin öljyllä käsitellyt. Tämän takia Paré luopui öljykäsittelystä.


title: Ambroise Paré

text: Korkea-arvoisten upseereiden taitavan hoidon vuoksi Paré alkoi saada kuuluisuutta. Kuningas Henrik II otti Parén henkilääkärikseen. Vähitellen Paré onnistui saamaan akateemiset lääkärit uskomaan, ettei raajantynkiä ja murtumia ollut hyvä käsitellä kuumennetulla öljyllä. Paré myös suunnitteli instrumentin, jolla voitiin vetää tyngästä esiin katkennut verisuonen pää sitomista varten. Paréa syytettiin siitä, että hän oli kirjoittanut kirurgiasta ranskaksi eikä latinaksi. Häntä on kutsuttu "kirurgian isäksi".


title: Ambroise Paré

text: Paré neuvoi, että kun jäsen oli pakko amputoida, oli viilto tehtävä niin, että tynkä voitiin peittää potilaan iholla. Hän kehitteli mm. leikkausvälineitä ja valmisteli monenlaisia proteeseja. Hänen kuoltuaan kirurgian kehitys pääosin lakkasi kahdeksisadaksi vuodeksi.


title: Edoardo Porro

text: Edoardo Porro (1842–1902) oli italialainen lääkäri. Hän syntyi Padovassa ja valmistui lääketieteen tohtoriksi Pavian yliopistosta vuonna 1865. Siellä hänestä tuli vuonna 1875 obstetriikan professori. Porro toimi samassa tehtävässä Milanossa vuosina 1885–1892. Hän paranteli keisarileikkausten tekniikoita ja kuvaili niitä kuuluisimmassa kirjoituksessaan "Della amputazione utero-ovarica come complemento di taglio cesareo". Vuonna 1876 hänen puoleensa kääntyi hädissään Julie Covallini, joka oli odottanut lasta neljä viikkoa yli ajan. Covallinin lantio oli epämuotoinen, ahdas ja vino. Koska oli selvää, ettei Covallinin lasta voitu pelastaa, Porrolle tuli mieleen yrittää pelastaa Covallini paloittelemalla sikiö. Selvisi, ettei tämä ollut mahdollista, koska Covallinin lantion epämuotoisuus oli niin vakava, että esti paitsi synnytyksen, myös sikiön paloittelun, mutta Porro keksi toimivan ratkaisun: Porro amputoi Covallinin kohdun, mistä Covallini selvisi hengissä. Kuningas Umberto I nimitti Porron Italian senaatin jäseneksi vuonna 1891.


title: Janne Rintala

text: Janne Rintala (s. 7. maaliskuuta 1990) on suomalainen jääpalloilija. Hän seuransa on Ruotsin Elitserienissä pelaava Västerås SK.


title: Janne Rintala

text: Janne Rintala on kasvanut Kalixissa, jonne hänen oululaislähtöinen isänsä Ari Rintala siirtyi aikanaan pelaamaan. Vanhempi veli Pekka on myös jääpalloilija. Janne oli juniorivuosina lupaava jääpalloilija, ja hänet valittiin juniorimaajoukkueisiin ikäluokasta 15 aina 19-ikäluokkaan. Kotiseurana hänellä oli Kalix Bandy. Syksyksi 2010 hän siirtyi Elitserienin huippuseuraan Västerås SK:hon. Hän oli keväällä 2015 voittamassa Västeåsin riveissä Ruotsin mestaruutta ja teki itse yhden maalin.


title: Janne Rintala

text:
Janne Rintala otti vuonna 2014 Suomen kansalaisuuden, ja niinpä hän saattoi edustaa Suomea kevään 2015 MM-kisoissa. Kauden 2014-15 menestyksen perusteella hänet valittiin Suomen vuoden 2015 jääpalloilijaksi.
Maajoukkueessa
Seurajoukkueissa
Henkilökohtaisesti


title: Kuhnamo

text: Kuhnamo on Äänekoskella sijaitseva järvi, jossa yhtyvät Saarijärven reitti ja Viitasaaren reitti. Se on luoteis-kaakkoissuuntainen, n. 17,5 km pitkä mutta vain n. 1,2 km leveä järvi. Sen rantoja reunustavat monessa paikassa jyrkät kalliot sekä metsät. Se laskee Vatianjärveen.


title: AirAsia Philippines

text: AirAsia Philippines on filippiiniläinen halpalentoyhtiö. Se on osa AirAsia Groupia. Sen solmukohta on Ninoy Aquinon kansainvälinen lentoasema Manilassa.


title: AirAsia Philippines

text: Helmikuussa 2017:


title: Reunussurviainen

text: Reunussurviainen ("Leptophlebia marginata") on päivänkorentojen lahkoon kuuluva laji. Kiduslehdet ovat lehden muotoiset ja teräväkärkiset. Peräsukaset ovat ruumista pidemmät ja niitä on kolme. Sitä esiintyy koko Suomessa pienissä ja hapanvetisissä järvissä sekä hitaasti virtaavissa virtapaikoissa.


Sinä, taivaani – Kustaa II Aadolfin & Ebba Brahen lauluja on Tuomas Keskimäen neljäs runoteos, joka ilmestyi Sunkirja-kustantamon julkaisemana kesällä 2015. Kirjan runot ovat kirjoitettu Kustaa II Aadolfin ja Ebba Brahen nuoruudenrakkauden ympärille, kirjeenvaihdon muodossa, vuosien 1611–1615 aikana. Teoksen sommittelua ja riimittelyä on kiitelty, sen sisältöä on verrattu Salomon korkeaan veisuun, sekä ilmaisua Tommy Tabermannin runoihin.


title: Ralli (täsmennyssivu)

text: Ralli tarkoittaa:


title: Paré

text: Paré on muun muassa seuraavien henkilöiden sukunimi:


title: Mielipidekirjoitus

text: Mielipidekirjoitus on useimmiten sanomalehdessä tai aikakauslehdessä julkaistu kirjoitus, jonka kirjoittaja yleensä ottaa siinä kantaa johonkin asiaan. Mielipidekirjoitukset voivat olla esimerkiksi tavallisten lukijoiden tai eri alojen asiantuntijoiden kirjoittamia. Lehden mielipidepalstalla voi esiintyä vastauksia tai vastalauseita muiden mielipiteisiin.


title: Akamai Technologies

text: Akamai Technologies, Inc. on pilvipalveluita tuottava yhdysvaltalainen yhtiö, joka välittää noin 15–30 prosenttia kaikesta Internetin tietoliikenteestä. Liikevaihdosta noin neljännes tulee Yhdysvaltain ulkopuolelta.


Uusi Sisä-Mongolian kansan vallankumouksellinen puolue liittyi väitöksiin salaliitosta, jonka mukaan tällaisella nimellä toimiva järjestö olisi toiminut Sisä-Mongoliassa vakoojaverkkona. Väitökset johtivat suuriin vainoihin, jotka kohdistettiin pääasiassa paikalliseen mongoliväestöön. Virallisten lukujen mukaan vainoissa kuoli 22 900 henkilöä ja tapahtumat liittyivät laajemmin Kiinan kulttuurivallankumoukseen. Kiinan keskushallinto myönsi väitteet liikkeen olemassaolosta vääriksi vuonna 1978, mutta vainojen päätekijöitä ei koskaan tuotu oikeuden eteen.


title: Uusi Sisä-Mongolian kansan vallankumouksellinen puolue

text: Sisä-Mongolian kansan vallankumouksellinen puolue oli alun perin vuonna 1925 Neuvostoliiton ja Mongolian tuella Sisä-Mongoliaan perustettu poliittinen liike. Se heräsi henkiin uudestaan Japanin antauduttua toisessa maailmansodassa huhtikuussa 1945. Liike vaikutti Neuvostoliiton armeijan vapauttamissa Sisä-Mongolian osissa ja se kannatti alueen liittymistä Mongoliaan. Kiinan kommunistisen puolueen onnistui kuitenkin kaapata liike mongolikommunisti Ulanfun avulla. Liikkeen entiset johtajat suostuivat sen hajottamiseen ja viimeiset sen piireistä lakkautettiin vuoden 1947 loppuun mennessä. Vuodesta 1949 eteenpäin liikkeen entisiä johtajia vastaan hyökättiin Kiinan virallisessa propagandassa, vaikka joillakin sen entisillä vaikuttajilla oli edelleen asemia aluehallinnossa. 1956 Ulanfun täytyi suostutella liikkeen entisten vaikuttajien antamaan lisää "myönnytyksiä" virheistään.


text: Ulanfu menetti asemansa Sisä-Mongolian johdossa kulttuurivallankumouksen myötä vuonna 1966. Hänen tilalleen nousi 1. marraskuuta samana vuonna han-kiinalainen sotilashenkilö nimeltä Teng Haiqing. Hänen tehtävänään oli puhdistaa Sisä-Mongolia siellä väitetysti vaikuttaneista pettureista ja luokkavihollisista. Samalla alueella vaikuttaneet han-kiinalaiset siirtolaiset toivoivat pääsevänsä eroon alueen mongolien autonomiasta. Talvella 1967-68 mongolikirjailija ja kulttuurivallankumousaktivisti Ulaanbagana alkoi esittää syytteitä siitä, että "Uusi Sisä-Mongolian kansan vallankumouksellinen puolue" oli edelleen olemassa ja toimi Neuvostoliiton ja Mongolian tukemana vakoojajärjestönä. Elokuussa 1968 Teng Haiqing pidätytti kahdeksan politiikan huipulla vaikuttanutta mongolia väitettyinä liikkeen johtajina. 25. huhtikuuta tuolloinen Sisä-Mongolian yliopiston varapuheenjohtaja Batu tunnusti 18-tuntia kestäneiden kuulustelujen jälkeen uuden Sisä-Mongolian kansan vallankumouksellinen puolue olemassaolon, vaikkakin hän perui nopeasti tunnustuksensa ja kieltäytyi allekirjoittamasta sitä. Seuraavana päivänä alkoi joka tapauksessa virallinen uuden Sisä-Mongolian vallankumouksellinen puolueen vastainen kampanja.


text: Vaikka virallisten syyttäjien joukossa oli joitakin mongolejakin, kuten Tengin varamies Wu Tao, oli kyseessä kuitenkin melko selvästi etninen sorto. Paikallisissa sotilasyksiköissä jokainen rykmenttitasoa korkeammalla palvellut mongoliupseeri joutui syytösten kohteeksi. Oroqinien autonomisessa lippukunnassa lähes jokaista oroqinia syytettiin puolueen vastaisesta toiminnasta. Ordosin Üüshinin lippukunnan Tugin yhteisössä syytetyiksi joutui 90 % kaikista sen asukkaista, tai noin 1 926 henkilöä. Syytetyistä 71 % oli aikuisia. 270:tä heistä vahingoitettiin eri tavoin, 116 invalidisoitui ja 49 tapettiin. Kohteeksi joutui myös joitakin han-kiinalaisia, jotka olivat tukeneet Ulanfun autonomiapolitiikkaa. Virallisten lukujen mukaan vainoissa kuoli lopulta 22 900 henkilöä ja vahingoittui 170 000. Pidätettyjen määrä vaihtelee virallisissa asiakirjoissa 346 000-750 000 välillä.


text: Lokakuussa 1968 Kiinan kansantasavallan pääministeri Zhou Enlai pyysi Tengiä tutkimaan mahdollisia väärinkäytöksiä vainojen aikana, mutta pyynnöllä ei ollut sen suurempaa vaikutusta. 4. helmikuuta 1969 Kiinan johto kokoontui Pekingissä Mao Zedongia lukuun ottamatta ja Teng Haiqingin toiminta tuomittiin. Mao itse kritisoi Tengin toimintaa 22. toukokuuta, jonka jälkeen Tengin oli pakko myöntää, että vainojen aikana oli syyllistytty virheisiin. Heinäkuussa Sisä-Mongolia jaettiin ja Tengin hallinnasta poistui sen itä- ja länsiosat. Joulukuussa Tengin, Wu Taon ja muut alueen johtajat erotettiin viimein tehtävistään. 20. huhtikuuta 1978 uuden Sisä-Mongolian kansan vallankumouksellinen puolue tapaus tunnustettiin virallisesti vääristellyksi. Kukaan tapaukseen johtajista ei ole kuitenkaan vielä tänäkään päivänä tuomittu väärinkäytöksistä. Ulaanbagana sai vuonna 1987 15 vuoden vankeustuomion, vaikkakin tuomarit huomauttivat ettei hän ollut tapauksen päätekijä. Koko uuden Sisä-Mongolian kansan vallankumouksellinen puolue tapaus vieraannutti monet paikalliset Kiinan kommunistisesta puolueesta. Tapauksen tarkempaa tutkimatta jättämistä pidetään edelleen vääryytenä.


title: Gal Gadot

text: Gal Gadot (lausutaan /ˈɡɑːl ɡɑːdɒt/, ; s. 30. huhtikuuta 1985 Petah Tikva, Israel) on israelilainen näyttelijä ja malli sekä vuoden 2004 Miss Israel. Hänet tunnetaan Gisele Yasharin roolista kolmessa "Hurjapäät"-elokuvassa sekä Ihmenaisen roolista Worlds of DC -elokuvissa.


title: Gal Gadot

text: Gadot syntyi Petah Tikvassa ja kasvoi sen naapurikaupungissa Rosh HaAyinissa, Israelissa. Hänen etunimensä tarkoittaa ”aaltoa” heprean kielellä ja sukunimi taas ”joentörmiä” tai ”rantoja”. Gadotin vanhemmat polveutuvat Euroopan juutalaissiirtolaisista. Hänellä on puolalaiset, saksalaiset, itävaltalaiset ja tšekkiläiset sukujuuret.


title: Gal Gadot

text: Gadot voitti Miss Israel -kauneuskilpailun vuonna 2004 ja edusti maataan saman vuoden Miss Universum -kilpailussa Ecuadorissa, muttei sijoittunut viidentoista parhaan joukkoon. Missikilpailun jälkeen Gadot palveli kaksi vuotta Israelin puolustusvoimissa. Sen jälkeen hän opiskeli lakia IDC Herzliyan yliopistossa.


title: Gal Gadot

text: Gadot on toiminut mallina muun muassa Miss Sixtyn, Huawei-älypuhelimen, Captain Morgan-rommin sekä Jaguarin mainoskampanjoissa. Hän oli israelilaisen Castro-vaatemerkin vakiomalli vuosina 2008–2016, sekä Guccin Bamboo-hajuveden mainoskasvo vuonna 2015. Lisäksi Gadot on esiintynyt useiden lehtien, kuten "Cosmopolitanin", kannessa. Vuonna 2007 häntä kuvattiin "Maxim"-lehteen.


title: Gal Gadot

text: Vuonna 2008 Gadot kutsuttiin koe-esiintymään elokuvan "007 Quantum of Solace" Bond-tyttö Camille Montesin rooliin. Hän ei saanut osaa, mutta casting-ohjaaja antoi hänelle myöhemmin Gisele Yasharin roolin elokuvasta "Fast & Furious". Gadot tuli tunnetuksi roolistaan kaikkiaan kolmessa "Hurjapäät"-elokuvassa: "Fast & Furious", "Fast & Furious 5" ja "Fast & Furious 6". Hän teki kaikki roolinsa stuntit itse. Elokuvassa "Furious 7" hän esiintyi poisleikatussa kohtauksessa. Gadot esiintyi myös sivurooleissa vuoden 2010 elokuvissa "Date Night" ja "Knight & Day".


title: Gal Gadot

text: Joulukuussa 2013 Warner Bros. ilmoitti, että Gadot näyttelee Ihmenaisen roolin vuoden 2016 elokuvassa "". Hän jatkoi samassa roolissa myös vuonna 2017 elokuvissa "Wonder Woman" ja "Justice League". Kesällä 2017 uutisoitiin, että Libanonin talousministeriö haluaa kieltää "Wonder Woman" -elokuvan esittämisen, koska Gal Gadot on israelilainen. Libanon ja Israel ovat virallisesti sodassa ja Libanonissa on voimassa laki, joka kieltää israelilaistuotteet sekä kontaktit israelilaisiin. Tapausta on kuumentanut se, että Gadot on ilmaissut tukensa Israelin toimille Gazan kaistalla.


title: Gal Gadot

text: Israelin ja Gazan vuoden 2014 sodan aikana Gadot julkaisi Facebookissa päivityksen, jossa hän ylisti Israelin armeijaa maansa suojelemisesta palestiinalaisjärjestö Hamasin ”hirvittäviä tekoja” vastaan.


title: Gal Gadot

text: Vuonna 2018 Gadot esiintyi Maroon 5:n musiikkivideolla ”Girls Like You”.


title: Gal Gadot

text: Gal Gadot on naimisissa liikemies Yaron Varsanon kanssa. Pariskunnalla on vuosina 2011 ja 2017 syntyneet tyttäret.


title: Markku Torkkeli

text: Markku Torkkeli (s. 19. maaliskuuta 1943) on suomalainen kilpauransa päättänyt koripalloilija.


title: Markku Torkkeli

text: Työväen Maila-Poikien kasvatti Torkkeli edusti kasvattajaseuraansa miesten SM-sarjassa vuosina 1960–1969. Hän saavutti urallaan SM-hopeaa kaudella 1964–1965.


title: Markku Torkkeli

text: Torkkeli on toiminut pelaajauransa jälkeen muun muassa Suomen Koripalloliiton tehtävissä.


title: TrioSoft

text: TrioSoft on suomalainen tietokoneiden ja komponenttien vähittäismyyjä, joka perustettiin vuonna 1985. 1980-luvulla se toimi myös tietokonepelien ja -tarvikkeiden maahantuojana ja postimyyntiliikkeenä sekä yhtenä ensimmäisistä suomalaisten videopelien julkaisijoista.


title: TrioSoft

text: TrioSoft julkaisi kesällä 1986 50 kappaleen painoksen Marko Ahon ja Kari Aaltosen kehittämästä "Kultakuume"-pelistä Spectrum-kotitietokoneelle. "MikroBitti" kutsui sitä ”ensimmäiseksi suomenkieliseksi seikkailupeliksi”. Tekijät saivat palkkioksi muutamia pelejä ja alennusta ostamastaan Amiga-tietokoneesta. Samana vuonna TrioSoft myös varasi julkaisuoikeuden Jukka Tapanimäen kehittämään "Aikaetsivä"-nimiseen tekstiseikkailupelin. Tapanimäki sai 400 markan palkkion puolen vuoden työstä. Peli mainittiin lyhyesti "MikroBitissä" tuohon aikaan ilmestyneellä Risto Siilasmaan toimittamalla ”Commodore sisäpiiri” -palstalla, ja sitä mainostettiin sloganilla ”osta suomalainen peli!”. Peliä ei kuitenkaan koskaan julkaistu, koska TrioSoft ei katsonut siitä saatavan mahdollisen taloudellisen hyödyn kattavan edes markkinointikustannuksia. TrioSoft oli kuitenkin ehtinyt tehdä pelistä muutamia kopioita, joita myytiin myöhemmin tyhjinä disketteinä, ja osa jopa ”puolihuolimattomasti vakioasiakkaille”. Topaz Beerline -ryhmä teki siitä vuonna 1993 piraattijulkaisun.


title: TrioSoft

text: Vuonna 1987 TrioSoft julkaisi Olli Kainulaisen kehittämän "Talvisota"-strategiapelin MSX:lle. TrioSoft julkaisi MSX:lle myös Mika Savolaisen ja Tero Weckrothin kehittämän "Roller"-pelin.